text:
Gashora: Abayobozi b’uturere barasabwa kwita ku igenamigambi
Umunyamabanga wa Leta ushinzwe amajyambere rusange n’imibereho myiza y’abaturage muri Minisiteri y’ubutegetse bw’igihugu Dr. Mukabaramba Alvera arasaba abayobozi b’uturere n’abashinzwe igenamigambi ko bagomba kwita ku igenamigambi kugirango ibikorwa bigende neza.
Ibyo yabitangarije ku wa 12/10/2012 ubwo yasozaga amahugurwa y’abayobozi b’uturere n’abashinzwe igenamigambi mu turere tw’u Rwanda ku gutegura igenamigambi rifite intego,ayo majugurwa yaberaga mu murenge wa Gashora mu karere ka Bugesera.
Dr .Mukabaramba Alvera yagize ati “ nta cyagerwaho mu gihe igenamigambi ritanoze, kuko rifasha mu ishyirwa mu bikorwa ry’imihigo, ariko na none hagomba kubaho isuzumabikorwa”.
Yababwiye ko iyo utateguye neza ibikorwa byawe ntaho wahera ukora, kuko iyo ubikoze bigusaba gusubira inyuma ukoreba neza ibyo umaze gukora cyane ibijyanye n’imihigo ndetse no kuyihigura.
Umunyamabanga wa leta ushinzwe amajyambere rusange n’imibereho myiza y’abaturage Dr Mukabaramba Alvera yavuze ko amahugurwa y’ubushize ku miyoborere yatanze umusaruro ufatika, ukaba ugaragarira ku kigereranyo cya 89%. Noneho ubwo bahuguwe ku igenamigambi, ngo hari icyizere ko iki kigereranyo kizazamuka.
Abakurikiye amahugurwa bayishimiye bavuga ko azatuma banoza igenamigambi rishobora gukemura ibibazo byugarije abaturage, kandi riganisha ku cyerekezo u Rwanda rwihaye nk’uko Karake Théogene umuyobozi w’akarere ka Karongi abivuga.
Ati “ aya mahugurwa akwiye kugera no bandi bayobozi kugira ngo bajye bakora buzuzanya,azatuma tugera kucyerekezo 2020”.
Aha akaba asaba ko n’abandi bayobozi bakorana nk’ikipe bahabwa aya mahugurwa kugirango buri wese akorane na mugenzi we mu bwuzuzanye ntawusigaye inyuma.
Cyakora ngo ubu bumenyi abo bayobozi bahawe batabufatanyije n’indangagaciro mu mikorere kandi ngo bafashe abayobozi b’inzego zo hasi ntacyo bageraho.
Mu bindi byifuzo ngo hakwiye gutegurwa ingendo shuri zunganira ayo mahugurwa mu bihugu byakataje mu iterambere kugira ngo harebwe inzira abandi banyuzemo mu kugera kuri iryo terambere.
Umwaka ushije abo bayobozi b’uturere bahawe inyigisho ku miyoborere myiza. Ubu ariko noneho bahabwaga ubumenyi ku igenamigambi bari kumwe n’abarishinzwe by’umwihariko mu turere.
Mubyo bize harimo gusesengura ibibazo bihari, kumenya impamvu yabyo no gutegura igenamigambi rihamye ryafasha abaturage gusohoka muri ibyo bibazo. Izo nyigisho bakaba bazihabwaga n’impuguke zo mu gihugu cya Singapore.


c: text/html

text:
Rwanda | Rulindo: abanyamabanga nshingwabikorwa b’utugari bongerewe ubumenyi.
Abanyamabanga nshingwabikorwa b’utugari bo mu karere ka Rulindo bamaze iminsi ibiri bahugurwa na RALGA , ku bintu bitandukanye bijyanye n’ishingano zabo mu kazi bakora .
Mu byo bahuguwemo, ngo harimo ibyo bari batuwe bazi ,harimo kandi ibindi bishyashya batari bazi ,bamwe muri bo bavuga ko hari ubwo inzego zibakuriye zabagonganishaga, kubera kutamenya ko hari ibyo bafitiye uburenganzira bwo gukora.
Ingabe Issa ,umunyamabanga nshingwabikorwa w’akagari ka kigarama gaherereye mu murenge wa masoro,Yagize ati “nyuma yo kumara iminsi ibiri ndi mu ishuri ,ndahamya ko hari ubumenyi bwinshi mpungukiye ,kandi hari n’ibindi mpakuye ntari nzi ko biri mu nshingano zanjye.”
ubu rero icyo ngiye gukora, ni ukongera imbaraga mu kazi, by’umwihariko ntanga service nziza, nk’uko biri mu nshingano zanjye.”
Akomeza atanga urugero rw’ukuntu inzego zibakuriye zabagonganishaga mu kazi,ariko ngo bamenye neza uburenganzira bwabo ,kuko nta kwivanga mu kazi.
Akimana Bibiyana umunyamabanga nshingwabikorwa w’akagari ka nvuzo,
ati”amahugurwa nyakuyemo kunoza service ‘kubahiriza hagunda za leta ,gukura abaturage mu bukene, Ingamba ni uko ngiye kuzamura iterambere ryihuse umuturage mukure ahantu mugeze ahandi kuko ari twe tuba turi hafi y’abaturage nitwe tuba tuzi imibereho yabo cyane kurusha inzego zindi zo hejuru.
Muragwa Vincent impuguke mu guhugura abayobozi b’inzego z’ibanze Yagize ati “hari ibyo batari bazi hari n’ibyo bazi ,tuba tugira ngo tubongerere ubumenyi ikindi ni uko bahura bakigiranaho kuko ntibaba banganya ubumenyi mu bijyanye n’imiyoborere y’inzego z’ibanze”
Mu byo bahuguwe harimo ibijyanye no kurangiza imanza,ubusanzwe bikorwa n’abanyamategeko babigize umwuga ariko ubu abanyamabanga nshingwabikorwa b’utugari bashobora kurangiza imanza.
Muragwa avuga ko Aba bayobozi ngo bateye intambwe ikomeye.ikirushijeho kandi ngo barushijeho kwigirira icyizere ngo kuko hari ibyo bakoraga bashidikanya.
umuyobozi w’akagari ni we muyobozi wo hasi witwa umukozi wa leta ,ngo akaba ari muri urwo rwego agomba kugira ubumenyi buhagije mu miyoborere myiza.
RALGA,yatangije amahugurwa ku bayobozi b’ibanze tariki 14/9/2012, imuhanga. RALGA kandi yanahubatse ikigo cyo guhuguriramo abayobozi bo mu nzego z’ibanze, ikigo kitwa Local Government Institute.

robotstxt: allowed

filter: keep


text:
Kuri uyu wa Gatandatu tariki ya 15/12/2012 kuva saaa kumi n’ebyiri nibwo hazaba Inyarwanda Hangout Fanies III, izabera muri Liz Bar and Restaurant, muri iki gikorwa hakaba hazanagaragaramo abahanzi baririmba indirimbo zihimbaza Imana nka Dominic, Murara, Columbus, Bobo, Patient Bizimana, Alarme Ministries, Claude Ndayishimiye, Mugabe Assiel, Moise Bandora, Naphtal n’abandi benshi. Twaganiriye na bamwe muribo bagira icyo badutangariza :
Dominic Nic mu magambo ye yagize ati « Nishimiye kuzaboneka muri ibi birori biduhuza n’abahanzi bagenzi bacu hamwe n’abakunda indirimbo zacu muri rusange, mbifurije Noheli nziza n’umwaka mushya muhire wa 2013, mbabwira nti muendeleye kupanda ju paka juu kwa mwaka mupya wa 2013. » Uyu muhanzi kandi ari mubazasusurutsa abazitabira bino birori.Murara Jean Paul yagize ati « Nubwo haciyeho imisni ntaboneka kubera akazi, ariko nanjye nzitabira Inyarwanda Hangout Fanies III, mu rwego rwo gusabana n’abakunzi banjye. Kandi mboneyeho no kwifuriza abanyarwanda bose Noheli nziza n’umwaka wa 2013 mutagatifu »
Patient Bizimana mu magambo ye nawe akaba yagize ati « Ni ubwa mbere nzaba nitabiriye Inyarwanda Hangout Fanies III kuko izindi nshuro yabaga ndi i Rubavu. Ndumva nishimye cyane kuko igikorwa nkicyi ntago cyiboneka kenshi mu buzima aho duhura n’inshuti zacu, y’aba aba fanies, abanyamakuru, abahanzi batandukanye n’abandi bantu besnhi kandi bikabera ahantu hamwe icya rimwe »
Bobo Bonfils yagize ati « Nditeguye gusabana n’abakunzi banjye n’abakunda ibihanga bya gospel muri rusange no kubashimira uburyo bakomeje kutugaragariza ko badushigikiye, ndetse tukabona uko tubabwira ko tubakunda.
Claude Ndayishimiye umwe mu bayobozi ba Radio Autantic akaba umu Model, Mc ndetse akanaririmba anabyina Kinyarwanda mu itsinda Ihirwe Style, nawe yatubwiyeko azagaragara mu Inyarwanda Hangout Fanies III kandi ndabiziko tuzagira ibihe byzia uriya munsi.
Colombus umuyobozi w’itsinda Capstone wamenyekanye cyane kuri « Rataya » injyana nshya yahimbye hamwe nindirimbo n’aganze, nawe yadutangarijeko azaboneka muri Inyarwanda Hangout Fanies iraba kuri uyu wa gatandatu kandi ashimira cyane Inyarwanda Ltd itegura igikorwa nkiki gihuza abantu benshi hamwe kandi bafite aho bahuriye.
Patrick Kanyamibwa


text:
Ijambo rya Perezida Paul Kagame rihora ari rishya
Perezida Paul Kagame mu ngendo agirira hirya no hino ku Isi, Disikuru ze usanga zigizwe n’amagambo adasaza, ku buryo ibyo yavugiye mu Busuwisi mu mujyi wa Zürich, hashize imyaka icumi, n’ubu iyo ukurikiye icyo kiganiro wumva ubutumwa bukubiyemo ari bushya, bwakoreshwa igihe cyose.
Ikiganiro Perezida Kagame yatanze mu Busuwisi muri Mutarama 2003, hashize imyaka 10, iyo ugikurikiranye utangazwa no kumva ko imvugo n’ingiro bye bidahindagurika, bigendera kuri gahunda. Ibi n’ibintu byumvikana cyane (...)
Perezida Paul Kagame mu ngendo agirira hirya no hino ku Isi, Disikuru ze usanga zigizwe n’amagambo adasaza, ku buryo ibyo yavugiye mu Busuwisi mu mujyi wa Zürich, hashize imyaka icumi, n’ubu iyo ukurikiye icyo kiganiro wumva ubutumwa bukubiyemo ari bushya, bwakoreshwa igihe cyose.
Ikiganiro Perezida Kagame yatanze mu Busuwisi muri Mutarama 2003, hashize imyaka 10, iyo ugikurikiranye utangazwa no kumva ko imvugo n’ingiro bye bidahindagurika, bigendera kuri gahunda. Ibi n’ibintu byumvikana cyane iyo wumvise ibiganiro akora ubu n’ibyo yakoze mu myaka yashize, mu kwerekana gahunda y’uko ubuyobozi bwakorana neza n’abanyarwanda, uko imibanire myiza y’Abanyarwanda yagerwaho nyuma y’ibibazo byinshi, birimo intambara na Jenoside byabaye mu Rwanda.
Nk’uko byavuzwe n’abasore baturuka mu gihugu cy’u Burundi, Eric Muhizi utuye muri Suwede na Jobert Barampanze wiga mu Bubiligi, batangaza ko ukurikiye ibiganiro n’imyitwarire bya Perezida Kagame, usanga atakiri Perezida w’u Rwanda gusa kuko n’abandi banyafurika bamwibonamo.
Muri iki kiganiro nise «Kumenya guhitamo» yibanze cyane kuri ibi:
Icyo umuntu yigira amashuri
Perezida Paul Kagame yagize ati «Kwiga bitanga ubumenyi, ukabiheraho ngo ugire ibyo ukemura. Ni na cyo abantu batandukaniraho n’inyamanswa…»
Kuvuga ukuri
Harimo ibntu bibiri:
Kumenya uko kuri
Kugira ubushake bwo kugutwara nk’ukuri
Kumenya guhitamo
«Mu byo byose uvuga menya guhitamo, ukore ibyo wemera kandi umenye kubishyira mu bikorwa. Niba duhisemo kwireba nk’abahutu, Abatutsi cyangwa Abatwa tukaba ari byo duhisemo, bikaba ari byo bidutera ishema. Uko guhitamo n’ibyanyu ubwo n’ingaruka yabyo ntabwo izabahungabanya, nk’uko umuntu ahitamo kwiyahura, ubuzima bwe akabutanga…» Paul Kagame
Ibindi mwabisanga muri zimwe mu ngingo yavuze muri icyo kiganiro cyamaze isaha irenga, ariko aha murasangamo bimwe mu byavuzwe mu minota 20 gusa.
http://www.youtube.com/watch?v=IYSxbMeHopc&feature=youtu.be
Kumenya guhitamo "Paul Kagame"
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Abategera imodoka kuri Gereza nkuru ya Kigali bakomeje kwibwa umusubirizo
Bamwe mu bagenzi bategera imodoka ahazwi nko kuri Gereza nkuru ya Kigali (1930) baravuga ko bakomeje kwibwa ibyabo n’insoresore usanga zihicaye, bityo bagasaba inzego bibera ku bafasha gukemura iki kibazo.
Ubwo IGIHE twageraga aho abagenzi bakunze kuvuga ko habera ubu bujura, ako kanya hari uwahise yibwa, ubwo umushoferi wari ufite imodoka yari ihagaze aho ariko atari bugufi yayo, hazaga abasore barenga bane, bakayikungura bavanagamo imashini (computer) barayirukankana, ariko umwe ahita (...)
Bamwe mu bagenzi bategera imodoka ahazwi nko kuri Gereza nkuru ya Kigali (1930) baravuga ko bakomeje kwibwa ibyabo n’insoresore usanga zihicaye, bityo bagasaba inzego bibera ku bafasha gukemura iki kibazo.
Ubwo IGIHE twageraga aho abagenzi bakunze kuvuga ko habera ubu bujura, ako kanya hari uwahise yibwa, ubwo umushoferi wari ufite imodoka yari ihagaze aho ariko atari bugufi yayo, hazaga abasore barenga bane, bakayikungura bavanagamo imashini (computer) barayirukankana, ariko umwe ahita afatwa n’abaturage bari aho.
Umwe mu bagenzi wari aho yatangarije IGIHE ko aba basore akenshi bakunze kuza ku wa gatanu, bakazengura imodoka zihagaze aho bareba ko hari uwasizemo ibintu, kugira ngo babyibe.
Yakomeje agira ati “Hari n’igihe aba basore baza bakicara mu modoka zitwara abagenzi, nyamara bashaka uwo biba, babona imodoka igiye guhaguruka, bakavamo.”
Aganira na IGIHE, Umuyobozi w’akarere ka Nyarugenge Mukasonga Solange, yavuze ko iki kibazo ubuyobozi bw’akarere butari bukizi, ariko bugiye ku gihagurukira.
Yagize ati “Ubuyobozi bw’akarere bufatanyije n’inzego zishinzwe umutekano, tugiye gushakisha uburyo bwose twakemura iki kibazo, ku buryo mu minsi mike igisubizo kiza kuba cyabonetse.”
Abaturage basabwe kujya bagaragaza ahari ikibazo, kuko ngo iyo batagitangaje, ubuyobozi budashobora kukimenya, dore ko kuri uyu muhanda abagenzi bamaze igihe bavuga ko hari ubujura ariko ugasanga batabigaragaza mu nzego z’ubuyobozi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Related Posts
- Gasaka community knowledge center: Link community to the modern world ~ Community, English, featured 19 Nov, at 10 : 07 AM
- Nyamagabe: Abaturage bishimiye ibyo ikoranabuhanga rimaze kubagezaho ~ Community, featured, Kinyarwanda 18 Nov, at 13 : 55 PM
- Bugesera: Abayobozi b’imidugudu baravuga ko bagiye kunoza imikorere kubera telephone bahawe ~ Community, featured 5 Aug, at 19 : 06 PM
- Nyabihu: Ikoranabuhanga n’iterambere byahinduye ubuzima mu imyaka 20 ishize ~ Community, English, featured 26 Jul, at 18 : 27 PM
- Itumanaho rya telefone rifasha abatuye mu cyaro ~ Community, featured, Kinyarwanda 30 Jun, at 09 : 02 AM
Rulindo: bamwe mu batorewe itangazamakuru mu midugudu barasaba ubufasha mu kazi kabo.
8 May, at 09 : 50 AM Print
Bamwe mu batorewe umurimo wo gutangaza amakuru y’ibiba byabareye mu midugudu,mu karere ka Rulindo,ngo basanga kugira ngo akazi kabo kabashe kugenda neza hari byinshi baba bakeneye ,ariko ntibyitabweho,ngo kandi uyu murimo batorewe utaboroheye,ubasaba ubwitange bwinshi.
Umwe muri aba banyamakuru bo mu midugudu twaganiriye tariki 5/5/2014 yavuze ko mu kazi batorewe bahuriramo n’inzitizi zo kuba nta bikoresho bagira mu gihe cyo gutangaza ayo makuru, kandi basanga bikenewe cyane.
Uyu munyamakuru witwa Uzaribara Emilien, watowe n’abaturage bo mu mudugudu wa Kibogora, akagari ka Burehe,umurenge wa Cyungo,avuga ko kuba abaturage barabagiriye icyizere bakabatora ,ngo n’ubuyobozi bwagombye kubafasha gusohoza inshingano zabo, bubaha ibikoresho bakenera muri ako kazi.
Yagize ati ”Kuba njye abaturage barangiriye icyizere bakantorera kubagezaho amakuru aba yabaye, mu gihugu cyacu no hanze yacyo,ni uko bambonyemo ubushobozi ,ubwo bushobozi bwarushaho kwiyongera ari uko ubuyobozi bunyunganiye bukampa ibikoresho kimwe n’amahugurwa bijyendanye n’umwuga w’itangazamakuru.Kandi nzi ko ari icyifuzo mpuriyeho na bagenzi banjye b’abanyamakuru mu midugudu”
Uzaribara avuga ko bimwe mu bikoresho abanyamakuru bo mu midugudu bakunze gukenera, harimo telephone zo kwifashisha mu guhamagara abayobozi cyane cyane abo mu nzego zo hejuru, babagezaho ibyabereye mu midugudu aho batuye, indangurura majwi zo kumenyesha abaturage ibikorwa cyane cyane by’umuganda,aho biba bigomba kubera.
Uyu munyamakuru kandi akaba avuga ko asanga we na bagenzi be ngo bakeneye n’amahugurwa ku bijyanye n’itangazamakuru,ngo babashe gukora akazi kabo neza birimo n’ubwenge,muri gahunda zo kwiyubakira igihugu.


text:
Ubuyobozi bw’akarere ka Burera butangaza ko umushinga wo gutunganya inkengero z’ikiya cya Burera, hubakwa amahoteli ndetse hashyirwa n’umucanga (beach) uri gushyirwa mu bikorwa nyamara uhageze abona ntakibigaragaza, dore ko hashize imyaka irenga ibiri uwo mushinga uvugwa.
Uwo muhigo cyangwa umushinga washyizweho mu rwego rwo kubyaza umusaruro amahirwe ari mu karere ka Burera arimo ikiyaga cya Burera. Aho bashishikarije abashoramari batandukanya gushora imari muri uwo mushinga.
Kubera ko abakerarugendo batandukanye baza gusura icyo kiyaga ndetse n’imisozi igikikije ariko bakabura aho bidagadurira mu mazi cyangwa se aho baruhukira. Bagahitamo kujya mu karere ka Musanze mu birometero bibarirwa muri 20 uvuye kuri ibyo biyaga.
Umushinga wo kubaka amahoteli ku nkengero z’ikiyaga cya Burera ndetse no kuhashyira umucanga, watangiye kuvugwa cyane mu mwaka wa 2012. Nyamara iyo ugeze ku kiyaga cya Burera ubona nta kigaragaza ko uwo mushinga uzashyirwa mu bikorwa vuba.
Zaraduhaye Joseph, umuyobozi wungirije w’akarere ka Burera ushinzwe ubukungu n’iterambere, we ahamya ko hari byinshyi byatangiye gukorwa ku nkengero z’ikiyaga cya Burera aho bita mu Gitare, mu murenge wa Kagogo ndetse no mu murenge wa Rugarama.
Agira ati “Twabanje gukuraho inzitizi zatuma (abashoramari) batitabira icyo gikorwa, tumaze gucamo imihanda. Ubu twahagejeje amashanyarazi, ubu tugiye kongera icyiciro cya kabiri cyo gucamo indi mihanda, amazi nayo ari bugufi ahongaho, ibyo byose byamaze kugerayo.
Ubu twamaze kuhaca ibibaza. Ariko dufite n’igishushanyo mbonera: gutura kuri ziriya nkengero, ari kuri Burera, ari kuri Ruhondo, byose bifite gahunda yamaze gusobanuka. Ubwo rero ahasigaye ni ukugira ngo duhamagare buri wese uhafite ubutaka, ashobore kuba yaza mu by’ukuri atangire kubaka.”
Uyu muyobozi akomeza avuga ko hari bamwe mu bashoramari berekanye ko bafite ubushake bwo gushora imari mu kubaka amahoteli ku kiyaga cya Burera ndetse no gutunganya neza inkengero zacyo.
Agira ati “Kugeza ubungubu dufite abantu batatu bagaragaje ubushake harimo Abihayimama…barenze icyiciro cyo gukusanya inkunga. Natwe nk’akarere turashaka kubaka hoteli dufatanyije n’umufatanyabikorwa witwa Noguchi.
Twamaze kugura ubutaka. Twamaze no kuhageza ibyangombwa by’ibanze byo kubaka. Ubu muri iyi ngengo y’imari (2014-2015) tugiye kuyivugurura, turateganya gushyiramo nka miliyoni 70 zo gutuma abantu batangira, natwe tukabakurura.”
Akomeza avuga ko abandi biyemeje gushora imari babyaza umusaruro inkengezo z’ikiyaga cya Burera ari abashoramari bavuka mu karere ka Burera.
Ngo mbere nta bushake bari bafite ngo ariko bamaze kubona ko hari undi mushoramari wujuje hoteli mu murenge wa Cyanika, ku muhanda wa kaburimbo Musanze-Cyanika, bahise batinyuka.
Mu karere ka Burera hari andi mahirwe yashorwamo imari arimo igishanga cya Rugezi, ahantu haranga amateka y’u Rwanda harimo aho Rukara rwa Bishingwe yiciye umuzungu, ku Bivumu n’ahandi nko kwa Basenya ba Nyirwantwari.
Bamwe mu bashoramari ariko berekana impungenge zo kuba aho bashora imari mu karere ka Burera atari nyabagendwa.
Ubuyobozi bw’ako karere bwo buhamya ko ikizakomeza kuzana abashoramari mu karere ka Burera ari umuhanda wa kaburimbo ugiye kuhubakwa. Uwo muhanda uzaturuka kuri Base mu karere ka Rulindo, ukomeze ujya ku bitaro bya Butaro, ugere muri santere ya Kidaho, mu murenge wa Cyanika.


text:
Gicumbi – ngo inkotanyi zose kuri bo n’intwari
Abaturage bo mukarere ka Gicumbi baratangaza ko kuri bo inkotanyi zose ari intwari kuko zabakoreye ibikorwa bikomeye mugihe cy’urugamba rwo kubohoza u Rwanda.
Ibi ni ibyatangajwe kuri uyu wa1/2/2013 ubwo hizihizwaga umunsi w’intwari, bamwe mubaturage bavuze ko kuribo nk’abaturage ba Gicumbi inkotanyi zose bazifata nk’intwari kubera ibikorwa zabakoreye mugihe cyo kubohoza u Rwanda.
Mu buhamya bwatanzwe n’umwe mubabonye inkotanyi zikigera mu Rwanda SEKARYONGO Jean Marie Vianney yatangaje ko nubwo kuri uyu munsi bibuka intwari zitangiye u Rwanda mu izina ry’abanya Gicumbi bamutumye ko inkotanyi zose bazifata nk’intwari kubera ibikorwa by’indashyikirwa babakoreye mu gihe cy’intambara yo kubohoza igihugu.
Yavuze ko zabafashije zikabahuriza hamwe zikabarindira umutekano aho kubahungabanya , ubu bakaba bibuka ndetse banashimira intwari zabohoje u Rwanda kuko bamaze kugera kuri byinshi mu bukungu, imiyoborere myiza, ndetse n’imibereho yabo ikaba imeze neza kandi babikesha intwari bityo n’ubwo hibukwa izitangiye abantu, bo nk’abanya Gicumbi baribuka ubutwari bw’inkotanyi muri rusange kuko ibyo bagezeho biva kubutwari bwabo.
Umuyobozi w’akarere ka Gicumbi MVUYEKURE Alexandre atangaza ko impamvu akarere ka Gicumbi kahisemo kwizihiriza uyu munsi mu mudugudu wa Karambo mu kagari ka Gishambashayo niho inkotanyi zacumbitse zikimara kwinjira mu Rwanda mu rugamba rwo kubohoza igihugu bakomeza no mu bindi bice byo muri ako karere.
Akaba yagarutse ku nsanganyamatsiko y’uyu munsi ivuga “Ubutwari n’ishingiro ry’agaciro n’iterambere” akomeza asaba kuzirikana no gushimira intwari z’u Rwanda zabayeho mu bihe byashize, ibikorwa n’imyitwari byabaranze ndetse n’uruhare rwabo mu guhanga umusingi turimo twubakiraho nk’abanyarwanda, kandi tubigendeyeho aho u Rwanda rugeze hakaba hashimishije.
Yakomeje asaba abaturage bari bitabiriye ibi birori gushimira nyakubahwa Perezida wa Repubulika y’u Rwanda ukomeje kugaragaza no gutoza abanyarwanda indangagaciro y’ubutwari .
Uwari uhagarariye ingabo muri uyu muhango Captain Sam GAHIGI nawe yashimangiye ko ibyo abaturage bo muri Gicumbi bavuze ari ukuri kuko inkotanyi zifite amateka yihariye muri ako karere.
Ati “ ntagitangaje kuba abantu bashima umuntu bakamushyira mu cyiciro cy’intwari bitewe n’ibikorwa yabakoreye.”
Yasabye kuzirikana ubutwari ntagereranywa bwo kwitanga kugera aho batakaza ubuzima kugirango igihugu cy’u Rwanda n’abagituye bashobore kuva mu kaga barimo.
Yashimiye kandi abaturage bagaragaza umunsi ku wundi imyitwarire n’imikorere ya gitwari mu bikorwa byabo bagamije kwiteza imbere no guteza imbere urwababyaye , anabibutsa ko Ubutwari ari imwe mu ndangagaciro y’Abanyarwanda bityo buri wese akumva ko ari inshingano gukora uko ashoboye kugirango yiyubakemo ubutwari.


text:
Uramenye ntuzaterete umukobwa wa Kimironko mu muhanda dore ibintu5 wakora.
Dore nkwigishe amayeri y’uko watereta umukobwa uba Kimironko. Abahungu birirwa baterefona kuma radiyo ngo babuze abakobwa bagomba kumenya ko buri cyiza cyose kiraharanirwa....Amayeri atatu wakoresha usaba umukobwa urukundo.
Iyo umusore agiye gusaba urukundo, aba afite ubwoba bw’uko barumwima agaseba. Ibi bigatuma hari n’igihe ahitamo kwicecekera, ntasabe urukundo akemera agashiriramo....More Advice Articles Here >>>
Umuhanzikazi Butera Knowless yatangaje ibyo papa w’abana be agomba kuba yujuje.
Nyuma y’uko umuhanzikazi knowless Butera amaze kwigaragaza cyane muri muzika nyarwanda ndetse no mu karere, abakunzi be bakomeje kwibaza impamvu adashaka umugabo. Uyu muhanzi akaba aheruka kumvikana m’urukundo ubwo yakundanaga n’umuhanzi Safi Madiba wo mu itsina rya Urban Boyz....More Tips Here >>>
Naryamanye n’umugore wa Pasteur none arashaka kujya kwatura.
Niwe wanshutse bigera aho ankorakora none arashaka ko njya kwirega kwa Pasteur. Umugore wa pasteur twariganye muri kaminuza yose kugeza turangije. Twanajyanye kudepoza tugira amahirwe akazi bakaduhera icyarimwe. Ubundi natahaga n’amaguru ariko... [Read more of this review]Ese igihe umukunzi wawe yagukoshereje, byaba ari ngombwa kumuha igihano?
Abantu bose ni ibisanzwe barakosa, hari abakosa babigambiriye banabipanze kimwe nuko hari n’abasubiramo ikosa bakoze ariko hari ubwo umuntu akosa atabishatse, wenda kubera atari abizi, ubundi agakosa ari intege nke za kimuntu. Mu buzima busanzwe tumenyereye ko umunyamakosa wese agomba guhanywa hakurikijwe ikosa yakoze kugira... [Read more of this review]Ni iki cyakwereka ko umukunzi wawe mufite icyerekezo kimwe?
Hari igihe umuntu agukunda mu rwego rwo kwiyibagiza umukunzi we wa mbere, akagukunda ashaka kwishimisha, ashaka kwimenyereza gukunda, yanga kuba ari wenyine nta mukunzi afite, akagukunda kubera yumva abantu bakuvuga neza kugira abereke ko byose bishoboka, cyangwa ari ukwihimura, mbese akagukunda by’igihe gito nta yindi gahunda... [Read more of this review]Ibintu 5 bigaragaza uburyo abasore aribo bitanga cyane m’urukundo
Muri rusange iyo ugereranije abakobwa n’abasore, ubona abakobwa bashobora kuba bakunda cyane bakanagaragaza urukundo kurenza abasore. Ariko burya abasore nibo bitanga cyane bakanigomwa byinshi kugira ngo urukundo rutere imbere. Ibi abasore babikora bicecekeye ntawe ubibasabye, ntanuwo babibwiye. Kwitanga tuvuga hano ntigushingiye... [Read more of this review]More Information Here >>>
Ibintu 20 bigaragaza ko umugabo wawe agukunda nubwo bwose agira isoni zo kubikubwira.
1) umukunzi.com wawe rimwe na rimwe azakukureba kukazi kandi nta kintu aje kukubwira kigaragara. 2) Mu gitondo ashyira isukari mu itasi yawe akakubwirako gishyushye. 3) Iyo atazi aho wagiye araguhamagara akakubaza niba wakoze k’urufunguzo rw’imodoka... [Read more of this review]Umulisa Jennifer w’i Gasabo yaransekeye nibagirwa ko mfite umugore.
Jennifer mbabarira kuko ntashakaga kukubabariza umutima kugera aho uhogora. Nagukubise amaso nibagirwa ko nakunze uwundi, unsekeye nibagirwa izina ryanjye. Abagabo twaragowe kuko buri mugabo ubonye umukobwa nkawe ahita ata ubwenge. Umusaza wese... [Read more of this review]Ibintu 4 by’ingenzi ukwiye kumenya byerekeranye n’ijoro rya buki n’ibyo abageni bakora nyuma yo gutwikururwa.
Abantu batarashaka bemeza ko nyuma yo gutwikururwa, abageni bahita batera akabariro. Hari n’abavuga ko ahubwo abageni batera akabariro mbere yo gutwikururwa, mu gihe bari guhindura imyenda bategereje abaza gutwikurura. Iyo umuntu atarashaka aba yibaza byinshi cyane byerekeranye n’uwo munsi, uko iryo joro rya mbere azararana... [Read more of this review]Inama z’ingenzi zagufasha kurushaho kubiba ibyishimo mu rugo rwawe.
Muri iki gihe kubera umuvuduko w’iterambere abantu barakora cyane kuburyo bataha bananiwe, kandi kubera ibintu byinshi baba biriwemo bimwe biba bitanagenze neza, umujinya, uburakari n’imiserero bamwe barabitahana bakajya kubitura abo babana mu rugo niyo mpamvu ingo zimwe zirara zishya! Niba boss wawe ku kazi yagututse si byiza ko... [Read more of this review]More Articles Here >>>


text:
Ikiyaga cya Kivu
Ikiyaga cya Kivu [1] ni ikiyaga kiruta andi mazi yose y’u Rwanda. Ibiyaga bya Burera na Ruhondo byegereye ikigo cyita ku ngagi cyo mu Ruhengeri. Ibyo biyaga bidakunze kwitabwaho, bifite amazi menshi y’urubogobogo, bikikijwe n’imisozi hamwe n’amasumo maremare. Hafi yabyo hakaba ibirunga bigaragaza uburanga bw’agahebuzo.
Kure y’ibyo by’ibanze ba mukerarugendo bashobora kunaga akajisho ku biyaga by’u Rwanda bibafasha kumenya imibereho y’abakurambere b’abanyafurika.
Aho niho abasare bavugamo amato akoze ku buryo bwa gakondo. Ababyeyi bambaye imyenda y’amabara menshi batumura agatabi mu nkono z’itabi z’ibiti. Abacuranzi bakirigita iningiri (gitari gakondo). Ikindi kandi ubuzima bw’inyoni nabwo buteye amabengeza: Ibishuhe byambuka binyerera ku mazi magari, Imisambi itinyitse n’amakamba yayo isokoza amababa yayo mu bishanga byo hafi aho, naho Umwami w’abarobyi ari we Nyiramurobyi aba yibereye ku nkombe nk’umutako.
Mu nkengero zayo hari imijyi itatu ariyo: Gisenyi, Kibuye na Cyangugu. Iyo mijyi ihuzwa n’umuhanda utoroshye w’ibitaka uzengurutse icyo kiyaga wahuranya mu mirima y’imyaka no mu mashyamba atoshye mu kugaragaza isuku hejuru y’amazi y’urubogobogo. Kuhatemberera ni rwo rugendo rwa gakondo rubaho muri Afurika yose. Hari n’ingendo z’amato zihuza iyo migi itatu.
Gisenyi ari nawo mujyi urusha amajyambere iyo migi yindi y’ubukerarugengo, wibereye hafi ku buryo kujyayo uturutse muri Pariki y’ibirunga bitwara igihe gito kiri munsi y’isaha ku modoka. Uwo mujyi wibereye ku nkengero z’umucanga, ukikijwe n’imikindo ihuhera hamwe n’amahoteli yubatswe kera mu gihe cy’ubukoroni zerakana ishusho y’ikirere cyiri hafi y’imirongo ngengamirasire koko. Ku Kibuye, mu majyepfo yacyo, imirimo y’aba Mukerarugendo ishingiye cyane cyane ku macumbi agezweho yubatse ku nkengero ku misozi itwikiriwe n’amahwa nk’uko bimeze ku misozi ya Alpe.
Umujyi wa Cyangugu wo utandukanye n’iyo ya mbere. Uri hafi y’ishyamba rya Nyungwe aho ubukerarugendo butandukanye buteye imbere bitewe n’imiterere yaho ifite utudendezi twiganje mu bibaya.


text:
Igi
Igi (ubuke: Amagi )
Kurya amagi menshi, kenshi, ni ukuvuga ngo urengeje amagi 3 mu cyumweru, na byo bishobora gutera kanseri y’amabere, mu gifu, ibihaha, urwagashya, umura, agahu koroheye ko muri nyababyeyi gategura ururenda rurinda nyababyeyi no mu mirera ntanga y’abagore. Abayarya cyane bakunda kurwara uruhu, ubugora, kwishimagura, imvuvu, kuribwa mu nda, imvururu mu mara, impiswi, ubuhwima. Iyo igi rihuye n’amatoto y’inkoko rikimara guterwa rihura na microbe yitwa Salmonella itera kuribwa mu mara na tifoyide. Amagi afite umunyu mwinshi agakena muri potasiyumu, ni cyo gituma akwiriye kwirindwa n’abarwaye indwara y’umutima. Amagi atera kanseri yo mu maraso cyane ku bagore, ni na yo atera kanseri yo mu gifu. Si byiza kuyaha umwana utari wuzuza umwaka.


text:
Abacitse ku icumu rya jenoside yakorewe abatutsi mu Rwanda muri Mata 1994 bo mu murenge wa Mubuga, akarere ka Karongi, barasaba ko kuri paruwasi ya Mubuga hakubakwa urwibutso rukomeye kandi rwujuje ibyangombwa, kuko kuri iyo paruwasi ari ho haguye abatutsi benshi.
Icyifuzo cyo kubakrwa urwibutso rukomeye kuri paruwasi ya Mubuga mu karere ka Karongi, cyatanzwe ku cyumweru tariki (19-05-2013) mu murenge wa Mubuga, mu muhango wo kunamira abatutsi bazize Jenoside yabakorewe muri Mata 1994.
Umuhango wabanjirijwe n’ijoro ryo kwibuka kuwa gatandatu tariki 18-05-2013, bukeye ku cyumweru bakora urugendo bagana ku rwibutso rwa Murangara aho abashyitsi n’abaturage ba Mubuga bashyize indabyo ku mva zibitse imibiri y’abatutsi biciwe kuri paruwasi ya Mubuga. Umuhango wahuriranye n’umunsi wa pentekote.
Mu batutsi biciwe aho ku Mubuga banashyinguye ku rwibutso rwa Murangara, harimo ababyeyi n’abavandimwe b’umuyobozi w’akarere ka Karongi Kayumba Bernard nawe witabiriye umuhango.
Umushyitsi mukuru yari Depite Samuel Musabyimana wari uherekejwe n’izindi ntumwa za rubanda mu Nteko Ishingamategeko y’u Rwanda ari bo Umuraza Landrada, Rwabuhihi Ezechias, na Polisi Denis.


text:
Mugihe ubujura bwo mungo bukomeje kwiyongera hirya no hino mu turere abaturage baremeza ko habaye kudohoka mu gukora amarondo,ariko bakaba banatangaza ko hamwe n'ubuyobozi bw’imidugudu bahagurikiye gukaza amarondo kugirango bahangane n'ubwo bujura bukabije.
Rdio Izuba yifuje kumenya imiterere y'icyo kibazo,aho yaganiriye n'abaturage bo mu midugudu itandukanye yo mu akagari ka karenge ndetse na Cyasemakamba. Abaturage benshi baritotombera ubwo bujura aho bavuga ko abo bajura baza kwiba nijoro baryamye, bakaba bakunda gutwara ibikoresho byo mungo,amatungo magufi, matera ndetse ni bindi
Abo baturage basanga ahanini ubujura buterwa n'uko amarondo yadohotse kandi usanga hari n’abantu baboneka nijoro ariko ugasanga batazwi neza ,n’ubuyobozi bwumudugudu ni nayo mpanvu hafashwe ingamba zo gukaza amarondo mu nama yumutekano bagiranye n'ubuyozi bw'imidugudu kuri uyu wagatandatu.Ubuyobozi bwakagari ka karenge bwo burashishikariza abaturage kwicungira umutekano bakaza amarondo kandi bakagira umucyo wo kumenyekanisha abashyitsi baraye mu ikayi y’abinjira n’abasohoka. Murwego rwo kurwanya ubwo bujura abadashoboye gukora amarondo barasabwa gutanga insimbura mubyizi kugirango hahembwe abakoze kuri uwo munsi aha higanjemo abakozi nabandi bantu batabishoboye.
Edith Nibakwe / Izuba Radio
© 2014, Radio Izuba - Powered by Babone K. Salvador


text:
Bamwe mu basizwe iheruheru n’ ibiza bagobotswe
Kuri uyu wa mbere, Akarere ka Nyarugenge kahaye ibikoresho by’ibanze imiryango mirongo itanu (50) yo mu Murenge wa Gitega yasenyewe n’imvura n’umuyaga mu mminsi ishize .
Akarere kageneye iyo miryango ibikoresho birimo amasafuriya, amasahani, ibikombe, ibiringiti, amasabune ndetse n’abagore bahabwa ibitenge.
Uwari uhagarariye Akarere, Sengiyumva Théogène ushinzwe imicungire y’ibiza, yashimiye abaturage bagaragaje umuco mwiza wo gucumbikira bagenzi babo bari basenyewe n’imvura n’umuyaga, ko (...)
Kuri uyu wa mbere, Akarere ka Nyarugenge kahaye ibikoresho by’ibanze imiryango mirongo itanu (50) yo mu Murenge wa Gitega yasenyewe n’imvura n’umuyaga mu mminsi ishize .
Akarere kageneye iyo miryango ibikoresho birimo amasafuriya, amasahani, ibikombe, ibiringiti, amasabune ndetse n’abagore bahabwa ibitenge.
Uwari uhagarariye Akarere, Sengiyumva Théogène ushinzwe imicungire y’ibiza, yashimiye abaturage bagaragaje umuco mwiza wo gucumbikira bagenzi babo bari basenyewe n’imvura n’umuyaga, ko bigaragaza indangagaciro z’Abanyarwanda mu bufatanye n’ubumwe mu kwikemurira ibibazo.
Yakomeje asaba aba baturage gutekereza impamvu basenyewe n’imvura n’umuyaga bakihutira kumva ko ari imiturire mibi iri ku isonga y’icyo kibazo, abasaba ko abatuye mu mazu bakodesha bayimukamo bakajya gukodesha ahandi; naho abatuye mu mazu yabo bakumva inama bagirwa zo gutura ahatabateza ibibazo.
Abaturage bashimye inkunga bahawe kandi batangaza ko inama bagirwa n’ubuyobozi bazagerageza kuzishyira mu bikorwa mu gushaka ahandi baba hadashyira ubuzima bwabo mu kaga. Ikindi ni uko ubwo aba baturage bahabwaga ibi bikoresho; harimo abari bamaze kwimuka aho bari batuye bakaba baragiye gutura ahandi.
Icyo gikorwa cyo gufasha imiryango yasenyewe n’imvura n’umuyaga giteganyijwe no mu Murenge wa Kimisagara, aho imiryango mirongo itanu nayo izahabwa ibyo bikoresho byatanzwe na Minisiteri y’imicungire y’ibiza no gucyura impunzi (MIDIMAR).
Ubuyobozi bw’Akarere ka Nyarugenge bukomeje gukangurira abaturage bamenyeshejwe ko batuye ahantu habi igihe icyo ari cyo cyose hashyira ubuzima bwabo mu kaga; ko bahimuka bakajya gutura ahari imiturire iboneye cyane cyane mu Midugudu.
Ibi bikoresho byafashishijwe abahuye n’ibiza, byabonetse ku bufatanye n’Umuryango wa Croix-Rouge y’u Rwanda.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Rwanda | Ngororero: Akarere gahangayikishijwe n’ikibazo cy’imyenda idafitiwe impapuro mpamo
Nkuko byemezwa n’umunyamabanga nshingwabikorwa w’akarere ka Ngororero bwana Niramire Nkusi, akarere gahangayikishijwe n’ikibazo cy’imyenda abantu bakishyuza ndetse n’iyo abandi barimo akarere ariko ikaba idafitiwe impapuro zibihamya.
Niramire avuga ko akarere gafite ubushake bwo kwishyura abo kaba kabereyemo imyenda ndetse no kwishyuza abagomba kwishyura amafaranga yako bafite, ariko bagahura n’inzitizi zo kutabona ibimenyetso bifatika.
Urugero rutangwa ni nk’abahoze ari abakozi b’uturere n’amakomini bya kera ubu byahurijwe hamwe bikaba akarere ka Ngororero, bishyuza akarere amafaranga agera kuri miriyoni 86, ariko kubera ko impapuro zimwe zaburiwe irengero cyane cyane mugihe cy’intamabara bakaba batabona ibyangombwa bifatika.
Urundi rugero ni amakosa yagiye akorwa n’ubuyobozi bwabanjirije uburiho ubu, nk’aho bagurije abahinzi b’ingano amafaranga ibihumbi 800, ubu bakaba batarayishyura kandi hakaba ari nta mpapuro zigaragaza amasezerano bagiranye zakozwe, bityo ubuyobozi buriho bukabura uko bugaruza uwo mutungo.
Komisiyo ishinzwe ingengo y’imari n’ubukungu mu nteko ishinga amategeko y’u Rwanda ikaba yaragiriye akarere inama yo gufata icyemezo binyuze mu nama njyanama y’akarere, byaba ngombwa amadosiye amwe agahagarikwa.
Gusa aha hakaba hari ikibazo ko abarimo imyenda akarere aribo bazabyungukira mo ntibishyuzwe, ariko abakishyuza bo bakaba bashobora gukomeza kurega munkiko, dore ko igihe bavuga ko batishyuwe koko bari abakozi ba leta.


text:
Père Noël uha abana impano kuri Noheli ni muntu ki?
Umugabo witwa Nicolas ukomoka mu Gihugu cya Turukiya (Turquie) wabayeho hagati y’umwaka wa 250 na 270, akaba yarakoraga ibikorwa byiza byo gufasha abatishoboye niwe witirirwa Père Noël.
Tariki ya 25 Ukuboza buri mwaka abana bato ababyeyi bagurira abana babo impano zitandukanye, bakababwira ko ari Père Noël, wazibahaye abana bikabanezeza cyane.
Amakuru dukesha Wikipedia avuga ko Nicolas de Bari cyangwa Nicolas de Myre witirirwa Père Noël akomoka mu Gihugu cya Turukiya, yavutse hagati (...)
Umugabo witwa Nicolas ukomoka mu Gihugu cya Turukiya (Turquie) wabayeho hagati y’umwaka wa 250 na 270, akaba yarakoraga ibikorwa byiza byo gufasha abatishoboye niwe witirirwa Père Noël.
Tariki ya 25 Ukuboza buri mwaka abana bato ababyeyi bagurira abana babo impano zitandukanye, bakababwira ko ari Père Noël, wazibahaye abana bikabanezeza cyane.
Amakuru dukesha Wikipedia avuga ko Nicolas de Bari cyangwa Nicolas de Myre witirirwa Père Noël akomoka mu Gihugu cya Turukiya, yavutse hagati y’umwaka wa 250 na 270, akaba yari yarihaye Imana.
Mu mibereho ye Nicolas de Myre yakundaga abana cyane, abapfakazi, hamwe n’abakene, akabafasha uko ashoboye.
Nicolas yafashaga abatishoboye abaha impano zitandukanye, abana akabaha imyambaro yo kwambara mu gihe cy’ ubukonje bukabije. Yambaraga imyambaro y’amabara atukura arimo umweru muke, hamwe n’ingofero.
Mu gihe Umwami Dioclétien yatwaraga ibihugu biri ku mugabane wa Asiya, habayeho akarengane k’Abakristu, akabica, abandi bakajyanwa mu nzu z’imbohe (Gereza). Muri icyo gihe na Nicolas yanyanwe muri Gereza azira kuba umukristo.
Mu mwaka 313 umwami witwaga Contantin yategetse ko babohora imbohe zose z’Abakristu zari mu nzu z’imbohe, Nicolas nawe arafungurwa asubira muri bya bikorwa bye byiza byo kwita ku batishoboye.
Kubera ibikorwa byiza yakoze akiri ku Isi yashyizwe mu batagatifu, Mutagati Nicolas akaba yizihizwa tariki ya 6 Ukuboza buri mwaka.
Kubera igikorwa yakundaga gukora cyo guha abana impano, ababyeyi bo mu Bihugu bimwe na bimwe by’i Burayi batangiye kujya babikora ku munsi mukuru wa Noheli. Mutagatifu Nicolas niwe waje kwitwa Père Noël na magingo aya.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Rwanda | Nyamasheke: Umurenge wa Bushekeri wemeye kuzatanga miliyoni zisaga gato 6 mu kigega Agaciro.
Nyuma y’uko hatangijwe umuhango wo gushyigikira “Agaciro development Fund” ku rwego rw’akarere ka Nyamasheke tariki ya 31/08/2012, abitabiriye ibirori bakiyemeza kuzashyiramo amafaranga y’u Rwanda asaga miliyoni 280, ubu noneho hakurikiyeho kubitangiza ku rwego rw’imirenge.
Ni muri urwo rwego kuri uyu wa gatatu tariki ya 12/09/2012, iki gikorwa cyabereye mu murenge wa Bushekeri maze nyuma yo gusobanura imvo n’imvano y’icyo kigega byakozwe n’Umunyamabanga Nshingwabikorwa w’Umurenge wa BUSHEKERI, Bwana MUNYANKINDI Eloi, hagakurikiraho kwitanga ku bari bitabiriye uwo muhango bagizwe n’abafatanyabikorwa batandukanye nk’abacuruzi, amakoperative, abikorera, abahinzi-borozi n’abagize Sociéte Civile.
Muri uwo muhango hagaragaye ababyeyi bari baje gusaba Service ku murenge bagasanga icyo gikorwa kirimo nabo bagahita batanga iyabo nkunga, aha tukaba twavuga nk’Umukecuru witwa NYIRAMPAKANIYE Catherine watangiye abana be babiri buri wese ibihumbi bibiri na maganatanu (2500 frw), nawe akitangira ibihumbi bitanu (5000 frw) byose bikaba ibihumbi icumi (10000 frw), uyu akaba yari umwe mubatishoboye bubakiwe mu mwaka wa 2008.
Ku ikubitiro abacyitabiriye bahise biyemeza kuzatanga amafaranga y’u Rwanda asaga miliyoni esheshatu (6,147,000), muri yo bakaba bahise batanga ibihumbi 219, nk’uko bitangazwa n’umunyamabanga nshingwabikorwa w’umurenge wa Bushekeri, Munyankindi Eloi.
Munyankindi akomeza avuga ko igikorwa nk’iki kizakomereza mu tugari tugize uyu murenge minsi iri imbere.
Bwana BUGINGO Eric, Umujyanama muri komite y’Agaciro Development Fund ku rwego rw’Akarere, akaba n’umuyobozi w’uruganda rw’icyayi rwa GISAKURA wari uhagarariye Akarere ka Nyamasheke, mu ijambo rye yashimiye abitabiriye iki gikorwa ku bwitange bagize.
Yabibukije ko bagomba kugira icyerekezo kuko batagomba guhora bategereje akimuhana. Yasabye kandi abari aho gusobanura neza iby’iki kigega abibutsa ko kugira icyo utanga ari ubushake bushingiye ku kwihesha agaciro.
Ikigega Agaciro development fund cyashyiriweho kwihutisha iterambere abanyarwanda babigizemo uruhare ku bushake, abanyarwanda b’ingeri zitandukanye bakaba bakomeje kwitabira kugishyigikira.


text:
Minisitiri Kamanzi aravuga ko nta we ugomba kwiyitirira ubutaka bw’undi
Minisitiri w’Umutungo Kamere, Stanislas Kamanzi avuga ko nubwo Leta y’u Rwanda yafashe gahunda yo kubarura no kwandika amasambu kuri ba nyirayo igamije no gukemura amakimbirane aturuka ku butaka, bitabuza ko imanza z’amasambu zishobora gukomeza ariko na zo zigomba kurangira buri wese akabona ubutaka bwe.
Kamanzi ati” Kuba imanza zabaho birashoboka kuko abantu muri kamere yabo bahora mu makimbirane.”
Kamanzi akomeza avuga ko ari uburenganzira bwa buri muntu guharanira ko niba habaye amakosa (...)
Minisitiri w’Umutungo Kamere, Stanislas Kamanzi avuga ko nubwo Leta y’u Rwanda yafashe gahunda yo kubarura no kwandika amasambu kuri ba nyirayo igamije no gukemura amakimbirane aturuka ku butaka, bitabuza ko imanza z’amasambu zishobora gukomeza ariko na zo zigomba kurangira buri wese akabona ubutaka bwe.
Kamanzi ati” Kuba imanza zabaho birashoboka kuko abantu muri kamere yabo bahora mu makimbirane.”
Kamanzi akomeza avuga ko ari uburenganzira bwa buri muntu guharanira ko niba habaye amakosa atuma avutswa ibye yabisubizwa, ati “Itegeko riteganya uko bikorwa, hagomba kuba hari ibimenyetso simusiga ko ibyo aharanira ari ukuri, bityo uzaba yarahawe ubutaka ku buriganya yabwamburwa bugasubizwa nyira bwo ubifitiye ibimenyetso.”
Kamanzi yongeraho ko n’aho bizagaragara ko Leta yaba yariyanditseho imitungo itari iyayo ndetse ikaba yarashyizweho n’ibikorwa rememezo nubwo bitasenywa, ba nyira bwo babifitiye ibimeyetso bazahabwa ingurane ikwiye, uko amategeko abiteganya ahatarajya ibikorwa remezo bahasubizwe.
Kur’ubu itegeko rigenga imikoreshereze y’ubutaka riri gukorerwa ubugororangingomuri Komisiyo ibishinzwe mu Nteko Ishingamategeko.
Kamanzi avuga ko itegeko ngenga ry’ubutaka ryahozeho ari ryo rigikurikizwa, Abanyarwanda bakaba bagomba kubahiriza ibikubiyemo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Kanseri yo muri nyababyeyi
Kanseri yo muri nyababyeyi tuyisanga aho umwana akurira. Hari ubwoko butandukanye bwa kanseri yo muri nyababyeyi: Kanseri y’umworohera wo muri nyababyeyi na kanseri yo munda ibyara. Kanseri y’umworohera wo muri nyababyeyi irasanzwe kandi iboneka igihe kanseri yibasiye igice (ihuriro) ry’uturemangingo turi kuri nyababyeyi. Kanseri yo munda ibyara ntikunze kuboneka, ikurira mumikaya cyangwa mutundi turemangingo dufasha nyababyeyi. Ni byiza ko ubonana na muganga buri mwaka akagupima (pelvis)


text:
Udushya
Misa yo gusabira Nyakwigendera RWIGARA Assinapol mu Bubiligi
Umuryango wa RWIGARA Assinapol utuye mu Bubiligi, ubatumiye mu gitambo cya misa cyo gusabira nyakwigendera RWIGARA Assinapol.
Umunyarwanda ni nde?
Nigeze nsanga Umuyisilamu ajya impaka n’umurokore ku by’imyemerere yabo. Nsanga bakunje amashati amaso yatukuye. Mu rwego rwo gufasha abavandimwe ndabegera ngo mbafashe.Umwe yari afite Korowani undi afite Bibiliya Yera. Umwe ashaka kwemeza undi ibyo asoma mu gitabo cye. Singaruka ku byo bajyagaho impaka. Nabumvishije ko buri wese afite ukuri kwe bitewe n’aho avoma; ko nta mpamvu yo kujya impaka mu gihe icyo bavugaho atari kimwe. Mbagira inama ko bashobora kungurana ibitekerezo bahereye ku byo basomye muri kimwe muri ibyo bitabo. Mbereka ko bidashoboka ko umwe asoma muri Korowani ngo undi asome muri Bibiliya hanyuma bajye impaka. Izo ntizarangira.
ABANA BASAGA 200 BAVUYE MW’ISHURI KUKIGO KIMWE MU MWAKA UMWE
Mugihe mu Rwanda ejo taliki ya 3 /11/2014 hatangijwe inama nkuru y’igihugu y’abana ku nshuro ya 10, ikibazo gikomeye cyugarije abana b’abanyarwanda cyane cyane ababahutu, nta mutegetsi numwe uhangara kugira icyo akivugaho : umubare w’abana bava mumashuri abanza batarangije amashuri abanza, uteje inkeke.
Ku rurimi rwacu nkunda cyane; I KinyaRwanda. – Louise UWACU
Ku rurimi rwacu nkunda cyane; I KinyaRwanda.
Ikinteye kukwandikira: Ndagirango ngusabe imbabazi ku mugaragaro, hakiri kare, imbere y abantu bose rwose wowe rurimi rwanjye, ndagusaba imbabazi ko nakwibagiwe, nakwirengagije kenshi, none dore nubu nkwibutse ari uko “leta” ivuze ko igiye kukugandagura wa mugani w’abaturanyi bacu.
Kinyarwanda rurimi rwanjye
Kinyarwanda rurimi rwanjye
Nakumvise nkivuka nkuvuga nkivuka
Mpamagara Mawe na Dawe,
Nakura Nyogokuru na Sogokuru
Ngo ngusimbuze uruntazi n’urukonjo
Ko nakuze ngutandukanya n’ururyogo
Ni gute nagutenguha nkwitiranya n’urukonjo


text:
Iyo havugwa iby’u Rwanda, abantu bibanda ku bitagenda gusa, ku bwicanyi n’akaga duhozwamo n’abategetsi b’impumyi ! Nyamara hagati aho hari n’abana b’u Rwanda bakoresheje ingufu z’ubwenge bwabo maze bagera ku ntera ishimishije y’ubuhangange bwemerwa n’amahanga no ku bikorwa byiza nabyo bikwiye kujya bivugwa kuko bifitiye benshi akamaro. Muri abo bantu bakwiye kumenyakana no gushimwa harimo Dogiteri Eliyeli Ntakirutimana, abazungu b’Ababanyamerika bihereye akandi kazina ka NATAKI kuko ariko kaborohera mu kukavuga !
Dogiteri Eliyeli Ntakirutimana (Nataki) ni we Munyarwanda wa mbere wabonye impamyabushobozi nyinshi mu buvuzi kandi zemewe n’igihugu cya Leta Zunze Ubumwe za Amerika. Koko rero Dogiteri Nataki abarirwa mu baganga ba kabuhariwe b’Abanyamerika !
Leprophete.fr yakoze ubushakashatsi kuri Dogiteri Eliyeli Ntakirutimana utuye kandi akaba akorera mu mugi wa LAREDO(USA). Reka tubabwire muri make ibyo twashoboye kumenya.
Dogiteri Eliyeli Ntakirutimana yavukiye i Murama, nyuma ababyeyi be baza kwimukira ku Mugonerero (Kibuye). Se umubyara yari Umuvugabutumwa w’idini y’Abadiventiste b’umunsi wa karindwi wayoboye itorero ryo ku Mugonero igihe kirekire. Pasteur Ntakirutimana Elizafani azwiho ibikorwa byiza byinshi yakoreye Abanyarwanda cyane cyane muri Kibuye, Cyangugu na Gikongoro. Abafashijwe n’Ibitaro bya Mugonero, abize mu ishuri ry’Abaforomo (Ecoles des Infirmieres et celle des Assistants medicaux) rya Mugorenero, abayoboke b’itorero ry’Abadiventiste rya Mugonero bashobora kubihamya. N’ubwo yatabarutse, benshi baramwibuka nk’umukiranutsi uruhukiye mu byishimo imbere y’uburanga bw’Uwiteka.
Dogiteri Eliyeli Nataki yize amashuri abanza ku Mugonero akomereza ayisumbuye mu gihugu cya Uganda. Kubera umurava n’ubuhanga buhanitse byamuranze akiri muto, Dogiteri Eliyeli yagiye gukomereza kaminuza ya Montemorelos mu gihugu cya Mexico (1975-1982) ahakura Impamyabushobozi y’ikirenga iherekejwe n’amashimo menshi mu buvuzi (Doctorat en médecine). Ntiyarekeye aho ahubwo yagiye mu mugi wa New York afata imyaka itari mike mu masomo ajyanye no kunononsora ubumenyi mu kuvura indwara zihariye(Specialités) muri Kaminuza za Columbia University na New York Health Science Center in Brooklyn (1986-1989). Muri make Dogiteri Nataki ni inzobere mu byerekeye :
1. Gutera ikinya (Anestésie générale)
2. Kuvura indwara zinyuranye z’umutima
3.Kuvura indwara nyinshi zijyane n’uburibwe bw’amagufa, imitsi, ububabare bw’imikaya n’ingingo… .
Mu mugi wa Laredo, Dogiteri Nataki yatangiriye ku buvuzi bw’indwara z’umutima ubwo yakoranaga n’abaganga b’inzobere bo muri Leta ya Texas.
Muri iki gihe yashinze ibitaro bye bwite (PCT : Pain Consultants of Texas) aho avura indwara nyinshi ndetse akanabaga(chirurgie).
Icyifuzo cya Dogiteri Eliyeli
Dogiteri Eliyeli yemeza ko yikundira Abanyarwanda cyane, ari abari muri Amerika ,ari n’abari mu Rwanda. Bityo akaba yizeye ko ubuhanga buhanitse afite mu by’ubuvuzi butazakomeza kugirira akamaro abanyamahanga bonyine.
Yifuza ko Abanyarwanda bagira ubuzima bwiza n’amahoro kandi akaba yiteguye gutanga umusanzu we mu kubavura indwara byashoboka kandi akabikorera no mu Rwanda. Arizera ko umunsi umwe bizashoboka.
Umwanzuro
(1)Uwashaka kumenya amakuru arambuye yerekeye Dogeteri Eliyeli Nataki yareba ku rubuga rwa internet www.painless2day.com . Ushobora no kumuhamagara kuri telefoni ye yo ku kazi : 0019567277246.
(2)Abanyarwanda bafite ikibazo cy’uburwayi bw’umutima, uburibwe bw’amagufa, imitsi, imikaya, ingingo….bamenye ko hari umuganga kabuhariwe w’Umunyarwanda ushobora kubafasha.
(3)Aho gufatira urugero ku bagizibanabi, abana b’Abanyarwanda bakwiye kujya bihatira kwigira ku bantu bagize ibyiza bifatika bageraho nka Dogiteri Nataki. Imana imurinde, we n’umuryango we, kandi imuhe n’imbaraga zo gukomeza kwitangira kurwanya uburwayi no guha abaturage bamugana ubuzima buzira umuze.
Leprophete.fr


text:
Ijwi ryo hagati ryo mu 1 Abakorinto 13:8
Hari bamwe kugeza ubu bavuga ko Isezerano Rishya mu Kigiriki ryaretse uburyo bwa mbere bwo gukoresha ijwi ryo hagati aho ruhamwa ikora ibiyireba ubwayo mu buryo bumwe. Igitekerezo nk'icyo cyangiriza ibivugwa, mu ruhande rumwe, nibura uko byavuzwe na Ririe. Urugero, mu busobanuro bwo hasi ku rupapuro Bill Mounce yaranditse ati:
Abahanga benshi mu kibonezamvugo bavuga ko ijwi ryo hagati “ryigarukaho,” ariko ntitwemera iryo jambo. “Kwigarukaho kutaziguye” kwari kumenyerewe mu Kigiriki cya mbere ariko nti byari muri Koyine (Ikigiriki rusange). Ahantu hamwe mu Isezerano Rishya ni muri Matayo 27:5, ariko Moule (igitabo kirimo amagambo adasobanutse, urupapuro rwa 24) harabivuga.242
Mu yandi magambo y'ubusobanuro yo hasi ku rupapuro yaranditse ati:
Urugero rwiza rw'ingorane ziterwa no kwemeza ko uburyo bwa kera bw'ijwi ryo hagati buboneka mu 1 Abakorinto 13:8, aho Pawulo avuga ko impano yo kuvuga indimi “izagira iherezo” (Pausontai). Bivugwa na bamwe. Pawulo avuga ko kuvuga indimi bizagira iherezo muri byo kandi ubwabyo.
Hadakurikijwe uko umuntu abona iby'impano z'Umwuka, dutekereza ko ubu ari uburyo butari bwo bwo gukoresha ijwi ryo hagati. Bivuga ko ijwi ryo hagati aha ngaha rikoreshwa mu buryo bumenyerewe, nubwo BAGD adatanga urutonde rw'ibintu yikundira ku busobanuro bwa (Pauo). Kandi iyo umuntu arebye ku zindi nshuro umunani z'iyo nshinga, bigaragara ko inshinga iri mu ijwi ryo hagati ritari iryigarukaho. Urugero rwiza ruri muri Luka 8:24, aho Yesu yategetse inyanja gutuza. “Yesu acyaha umuyaga n'amazi yihindurije: birahosha, haba ituza.” Mu by'ukuri umuyaga n'amazi “ntibyarekeyaho” muri byo kandi ubwabyo. Ijwi ryo hagati ry'iyi nshinga ntiryerekana “kwikunda”; ni iryo hagati (bivuga ko inshinga itondaguwe mu gihe cyerekana ko igikorwa gikorerwa ruhamwa, ariko ko mu busobanuro nta cyo iyo nshinga ikora).243 (Ubu busobanuro ni ubwanjye).
Ariko ibyo Mounce avuga, n'iby'abandi, nta gihamya bifite kandi ntabwo bihuje n'ukuri. Mu gitabo “Greek Grammar Beyond the Basics, An Exegetical Syntax of the New Testament, Dan Wallace akora umurimo ukomeye wo gusubirisha ingingo zihakana imbaraga z'ijwi ryo hagati mu Isezerano Rishya, ariko cyane cyane mu 1 Abakorinto 8:13. Wallace yaranditse ati:
Uko umuntu abona Isezerano Rishya ry'Ikigiriki bifite ingaruka zikomeye ku gukoreshwa kw'ijwi ryo hagati. Niba hari utekereza ko Isezerano Rishya ry'Ikigiriki ryatakaje amategeko amenyerewe y'Ikigiriki, noneho ntagomba kwibanda ku mbaraga z'ijwi ryo hagati mu gice icyo ari cyo cyose. Urugero, Moule avuga ko “nk'itegeko, birenze kworoha kumanuka uva ku ruzitiro n'umugambi ukajya ku ruhande urwo ari rwo rwose rw'ubusobanuro bw'ingorane iyo iterwa n'ijwi ryo hagati” (Moule, Idiom Book, urupapuro rwa 24).
Icyakora, niba hari ukeka ko Isezerano Rishya ry'Ikigiriki ryakomeje ahanini amategeko amenyerewe y'Ikigiriki, noneho azabona umumaro mwinshi mu gukoresha ijwi ryo hagati. Ku rundi ruhande rw'uruzitiro, Zerwick yaranditse ati: “Uburyo 'buziguye' bwo gukoresha ijwi ryo hagati ... cyane cyane bwerekana ko umwanditsi yagumanye gushaka kwerekana itandukaniro nubwo ryaba ari rito hagati y'inshinga itondaguwe mu buryo ruhamwa ikora igikora igikorwa n'uburyo bw'ijwi ryo hagati” (Zerwick, Biblical Greek, urupapuro rwa 75).
Ikidushimisha ni uko gusuzuma twitonze gukoreshwa kw'ijwi ryo hagati kw'inshinga mu Kigiriki cyo mu gihe cy'Abagiriki b'abanyabwenge kuzatanga umucyo ku buryo bwinshi ijwi rishobora gukoreshwamo. Igikunze kwibazwaho, mu kiboneza-mvugo, ni ukumenya niba ijwi ryo hagati rishobora gufatwa nk'iriziguye cyangwa iritaziguye...244
Mu bishobora kugibwaho impaka kandi bifite akamaro mu busobanuro, Wallace yavuze ibi ku 1 Abakorinto 13:8:
Niba ijwi ry'inshinga rifite akamaro, noneho Pawulo arimo aravuga ko kuvuga indimi bizirangiza ubwabyo (ijwi ryo hagati ritaziguye) cyangwa, uko bigaragara, bizashiraho ku bushake bwabyo, ni ukuvuga, “kurangiraho” ntawe ubigiyemo (ijwi ryo hagati riziguye). Bishobora kugira umumaro ko hakurikijwe ubuhanuzi n'ubumenyi, Pawulo yakoresheje irindi jambo rivuga cyane (katargeo) kandi akarishyira mu buryo igikorwa gikorerwa ruhamwa. Mu mirongo ya 9-10, ingingo irakomeza: “kuko tumenyaho igice kandi duhanuraho igice; ariko ubwo igishyitse rwose kizasohora, bya bindi bidashyitse bizakurwaho ” Aha na none, Pawulo akoresha inshinga yerekana igikorerwa ruhamwa yakoresheje ku buhanuzi n'ubumenyi kandi avuga ku ruhande rw'inshinga, ku by' “ubuhanuzi” n' “ubumenyi.” Ariko ntabwo avuga iby'indimi zizashiraho “igihe igishyitse rwose kizasohora.” Ingaruka ishobora kuba ko kuvuga indimi byashoboraga kuba “byashizeho” ubwabyo mbere y'uko ibishyitse bisohora. Ijwi ryo hagati muri iki gice rero, rizaba ryarwanijwe niba umuntu agomba kugera ku musozo w'igihe kuvuga indimi bizarangirira.
Igitekerezo cy'abahanga mu by'Isezerano Rishya ba none, ni uko (pauosontai) atari ijwi ryo hagati riziguye. Ikivugwa ni uko (pauo) mu gihe kizaza itaziguye, kandi ko guhinduka kw'inshinga ari mu buryo bwo kwubaka interuro. Niba ari uko bimeze noneho, iki gice nta cyo kivuga ku gushiraho kwo kuvuga indimi ku bwazo, hatabayeho kuza kw'“igishyitse.” Icyakora hari ingingo eshatu zirwanya iby'ijwi ritaziguye. Iya mbere, niba (pauosontai) itaziguye, noneho igice cya kabiri cy'ingenzi (uburyo bw'igihe kizaza) ntigishobora kubaho mu buryo ruhamwa ari yo ikora igikorwa mu Kigiriki cyo mu gihe cy'Abayuda b'abanyabwenge. Bityo rero, inshinga ntishobora kuba itaziguye. Iya kabiri, rimwe na rimwe Luka 8:24 hagibwaho impaka: Yesu yacyashye umuyaga n'amazi kandi birahosha (epausantos, inshinga AORIST yo hagati) bireka kuba umuraba. Ingingo ni uko ibintu bidafite ubugingo bidashobora guhosha ku bwabyo; bityo rero, ijwi ryo hagati rya (pauo) rihwanye n'inshinga itondaguwe mu buryo igikorwa gikorerwa ruhamwa. Ariko ibi ni ukudasobanukirwa iby'inyandiko by'iki gice; niba amazi n'umuyaga bidashobora guhosha ku bushake bwabyo, ni kuki Kristo abicyaha? Kandi ni kuki abigishwa bavuga ko amazi n'umuyaga byumviye Yesu? Ibintu byafashwe nk'abantu muri Luka 8 kandi guhosha kwabyo bikareka kuba umuraba bifatwa nko kwitangira kwumvira Yesu. Niba hari igihari, Luka 8:23 hashyigikiye ijwi ryo hagati. Iya gatatu, igitekerezo cy'inshinga itaziguye ni uko ari inshinga yo mu ijwi ryo hagati, ariko mu buryo ruhamwa ari yo ikora igikorwa cy'inshinga. Ariko (pausontai) ikikijwe n'inshinga y'igikorwa gikorerwa ruhamwa muri 1 Abakorinto 13:8, zitari ibikorwa bya ruhamwa. Imbaraga z'ukuri za (pauo) mu ijwi ryo hagati ritagira icyuzuzo, mu gihe inshinga ya ruhamwa ikora igikorwa ifite icyuzuzo. Aho ruhamwa ikora igikorwa ifite imbaraga zo guhagarika ikindi kintu; mu ijwi ryo hagati, ishira ku bwayo.
Muri make, uburyo butaziguye bushingiye ku bintu by'ibinyoma nko ku kwita ko itaziguye, hahwanye no muri Luka 8:24, ndetse no ku busobanuro bwo kutazigura. Pawulo asa n'uwerekana ko guhinduka ku nshinga kwe gushingiye ku buryo interuro zubatswe...245
Ni ukuri, ibi ntibitubwira igihe kuvuga indimi bizarangirira, ariko bitanga gihamya ku gitekerezo cya Ryrie cy'uko byavuzwe mbere, kandi bigasubiza ingingo z'abashaka imbaraga z'ijwi ryo hagati ry'Ikigiriki mu 1 Abakorinto 13:8.
242 William Mounce, Basics of Biblical Greek, Zondervan, Grand Rapids, 1993, p. 224.
243 Mounce, Basics of Biblical Greek, p. 224.
244 Daniel B. Wallace, Greek Grammar Beyond the Basics, An Exegetical Syntax of the New Testament, Zondervan, Grand Rapids, 1996, p. 420.
245 Wallace, p. 422.
Related Topics: Basics for Christians


text:
A bategarugori bo mu karere ka Gisagara baratangaza ko bamaze gusobanukirwa n’ibyiza byo kuba mu matsinda y’intambwe, aho baganirira bakanagurizanya amafaranga abafasha kwikemurira ibibazo abandi bakanayakoresha udushinga duto twabateza imbere. Bavuga ko bagifite imbogamizi y’ubukene bakaba bifuza ko akarere kajya kabafasha nabo bakaba baterwa inkunga nka za Koperative.
Abagore bo mu karere ka Gisagara bagiye bibumbira mu matsinda y’abantu 30, bakagira igihe cyo guhura bakaganira ndetse bakanatanga umusanzu bavuganyeho, nyuma ugize ikibazo akaba yagurizwa, cyangwa se ushaka kugira icyo akara cyamuteza imbere akagurizwa bikurikijwe n’umusanzu yagiye atanga. Kuri ubu aya matsinda aracyagenda atanga amafaranga ari hagati ya 100 na 300 buri cyumweru hakurikijwe uko abanyamuryango babyumvikanye.
Mukamana Alphonsine utuye mu murenge wa Gikonko, avuga ko itsinda rye ubu ryamuhaye amafaranga ibihumbi 10 (10.000) ubu akaba apima ikigage. Kuri we ngo ni igikorwa cyamufashije kuko abasha gukemura utubazo two mu rugo, abana be 2 ntibabure uko bajya mu bwisungane mu kwivuza kandi n’itsinda rye akaryishyura nta kibazo agize.
Musaniwabo Anisie uhagarariye itsinda “tuzamurane badamu” ryo mu murenge wa Save akagari ka Gatoki, avuga ko kuri ubu bamaze kubona ko nta cyasimbura itsinda, gusa ariko ngo baracyahura n’ikibazo cy’ubukene bigatuma badashobora gutanga umugabane utubutse bityo ntibabe bakora imishinga igaragara, icyo bifuza ngo ni uko akarere kajya kabafasha nabo bakitabwaho nka za koperative.
Iki kibazo ariko nanone cy’ubukene ngo baba bagiterwa n’uko bakitinya maze ntibashobore kuba bakwaka inguzanyo muri za sacco ngo bazamuke. Gasengayire Clemence uhagarariye inama y’igihugu y’abagore mu karere ka Gisagara, avuga ko ubu icyo bari gukora ari uguhugura aba bategarugori, bakigishwa gukora imishinga ndetse no gutinyuka kugana za sacco, ibi kandi ngo bikaba bizatanga umusaruro kuko abagore bagera kuri 300 bamaze guhugurwa na RDB nabo bakaba bazahugura abandi bose mu karere maze bakamenya uko bakwivana mu bukene n’uko bajya banononsora imikorere yabo.
Aba bagore bafite icyizere ko ubuzima bwabo buzarushaho kugenda buba bwiza kuko ngo aho bari ubu atariho bari mbere y’uko batangiye gukorera mu matsinda bashyize hamwe.


text:
Fred Rwigema cyangwa Fred Gisa Rwigema (10 Mata 1957 — 2 Ukwakira 1990) Yavukiye i Mukiranze mu Akarere ka Kamonyi mu Intara y’Amajyepfo ku wa 10 Mata 1957. Ni mwene Anastasi Kimonyo na Gatarina Mukandilima. Yashakanye na Jeannette Urujeni, basezerana ku wa 20 Kamena 1987. Babyaranye abana babiri, ari bo Gisa Junior na Gisa Teta. Yatabarutse ku wa 2 Ukwakira 1990 i Kagitumba mu Akarere ka Nyagatare mu Ntara y’Iburasirazuba, agwa ku rugamba amaze gutangiza intambara yo kubohora u Rwanda.
Mu bwana bwe, Fred Rwigema yakundaga kwibaza icyatumye iwabo bava i Rwanda n’icyabuze kugira ngo basubireyo, yakundaga gusoma ibitabo by’abaharaniye kubohora ibihugu byabo nka Kwame Nkrumah, Mao-Tse-Tung na Fidèle Castro Mu wa 1974 ni bwo yiyemeje kureka amashuri asanzwe, ajya muri Tanzaniya gukurikirana imyitozo ya gisirikare na politike.
Fred Rwigema kuri Internet
Fred Rwigema kuri WikipediaFred Gisa Rwigema (10 April 1957—2 October 1990), born Emmanuel Gisa (his name sometimes erroneously spelled as Fred Rwigyema), was a founding member of and ...
en.wikipedia.org/wiki/Fred_Rwigema
Video yo Kwibuka Fred Rwigema
Urupapuro rwagenewe Fred Rwigema kuri Facebook
Fred Rwigema
Fred Rwigema cyangwa Fred Gisa Rwigema (10 Mata 1957 — 2 Ukwakira 1990) Yavukiye i Mukiranze mu Akarere ka Kamonyi mu Intara y’Amajyepfo ku wa 10 Mata 1957. Ni mwene Anastasi Kimonyo na Gatarina Mukandilima. Yashakanye na Jeannette Urujeni, basezerana ku wa 20 Kamena 1987. Babyaranye abana babiri, ari bo Gisa Junior na Gisa Teta. Yatabarutse ku wa 2 Ukwakira 1990 i Kagitumba mu Akarere ka Nyagatare mu Ntara y’Iburasirazuba, agwa ku rugamba amaze gutangiza intambara yo kubohora u Rwanda.
Labels: abanyapolitiki


text:
Rwanda | Ngororero: Inkunga umurenge wa Ndaro wari wariyemeje gushyira mu Kigega Agaciro Development Fund wayikubye inshuro zirenga ebyiri
Ubwo kuri 31 Kanama 2012 ikigega Agaciro Development Fund cyatangizwaga ku rwego rw’Akarere ka Ngororero, umurenge wa Ndaro wari wiyemeje inkunga ya miliyoni eshanu n’ibihumbi magana abiri (5,200,000 Frw). Kuwa 13/09/2012 abaturage b’uyu murenge bakusanyije inkunga ingana na miliyoni cumi n’ebyiri n’i ibihumbi maganatandatu na makumyabiri n’umunani na maganatandatu na cumi (12,628,610Frw) ubwo iki kigega cyatangizawaga ku mugaragaro mu murenge wabo.
Iyi nkunga yabonetse yavuye mu bushake bw’abaturage b’ingeri zose barimo abakozi b’umurenge, ab’utugari abarimu, abahinzi borozi, abakozi b’ikigo nderabuzima cya Ntobwe , amakoperative anyuranye nk’umurenge Sacco, abacuruzi n’abandi bikorera ku giti cyabo. Iyi nkunga yakusanijwe mu byishimo byarimo umudiho aho abaturage bagiraga bati “Duhinduke umusemburo w’impinduka nziza twiyubakire igihugu twihesha agaciro mu ruhando rw’amahanga”
Umuyobozi w’umurenge Mupenzi Esdras yavuze ko abaturage b’umurenge wa Ndaro ari ab’agaciro kuva begerezwa ubuyobozi bagahabwa n’ubushobozi. Yagize ati “kuva turi ab’ agaciro nta mbogamizi dufite zo kwiyubakira igihugu dushyigikira ikigega “Agaciro Development Fund” maze Ijabo rikaduha ijambo”.
Mu mihigo ya 2011/2012 umurenge wa Ndaro wabaye uwa 6 ku mirenge 13 igize akarere ka Ngororero uvuye ku mwanya wa 9 wariho mu mwaka wabanjije. Abaturage bakaba biyemeje kuzatera indi
ntambwe besa imihigo ya 2012/2013
Umuyobozi w’Akarere wungirije ushinzwe imari n’iterambere ry’ubukungu Mazimpaka Emmanuel wari umushyitsi mukuru muri uyu muhango yashimiye abayobozi n’abaturage b’umurenge wa Ndaro uburyo umuhigo w’inkunga bari biyemeje bawesheje ku gipimo kiri hejuru ya 200% anabashimira intambwe bateye mu kwesa imihigo bakava ku mwanya wa cyenda ubu bakaba bageze ku mwanya wa 6.
Bwana Mazimpaka yibukije impamvu y’ikigega Agaciro Development Fund ko ari uburyo bwo kwihesha agaciro tukanagahesha igihugu cyacu mu ruhando rw’amahanga. Yabasobanuriye ko izi nkunga abanyarwanda batanga zizacungwa neza kandi ko aribo zizafasha mu bikorwa by’iterambere bibateganyirizwa. Abaturage bivugiye ko inkunga ya 12,628,610 ari iy’ikubitiro ko igikorwa kizakomeza.
Imirenge ya Gatumba na Nyange nayo yarengeje kure inkunga yari yariyemeje igihe igikorwa cyatangizwaga muri iyi mirenge. Nyange yavuye kuri miliyoni eshanu (5,000,000frw) igera kuri miliyoni cumi n’eshanu (15,000,000frw) naho Gatumba iva kuri miliyoni cumi n’eshanu (15,000,000 frw) igera kuri makumyabiri n’ebyiri (22,000,000 frw).


text:
Rwanda I Bamwe mubaturiye kaburimbo bamena imyanda mu miferege itwara amazi
Hari imijyi utemberamo ugasanga mumiferege itwara amazi ikikije umuhanda wa kaburimbo abaturage bahafata nk’ingarane bamenamo imyanda yaba imyanda ikomeye ndetse n’amazi mabi aturuka kubikorwa byabo, bikaba byatera ingaruka mbi ku isuku n’ubuzima bw’abantu muri rusange.
Nubwo ahenshi mu gihugu cyacu bitabiriye kugira isuku kumihanda no mumihanda rwagati bayikubura ndetse bakanatera indabo kunkengero zayo babinyujije mu makoperative akora isuku cyane cyane mumijyi, hari abaturage babavangira bakahamena imyanda.
Akenshi ibyo bigakorwa ngo ari uko imvura ikubye aho abafite imyanda batabona aho bashyira, bahita bayita muri ruhurura ngo amazi aze kuyitembana. Imyanda nkiyo rero iruhukira mumigezi nayo itanga amazi kubaturage.
Ibikorwa nkibi tukaba twarabashije kubibona mu turere twa Ngororero, Muhanga na Karongi, aho abatungwa agatoki cyane ari abacuruzi baba bafite amazu mato ntanaho kumena imyanda bafite. Umucuruzi wo mu kagali ka gahogo, umurenge wa Nyamabuye mu karere ka Muhanga twasanze imyanda muri rigori imbere y’aho akorera yatubwiye ko atazi abayihamena, akenshi bakabikora kumugoroba cyangwa mumvura nawe ngo bikaba bimubangamiye.
Uretse kumena imyanda muri za rigori, ikindi kintu abaturage batuye muri ako kagali bavuga ko kibabangamiye ni abantu bamena ibitaka mumihanda y’ibitaka yo muduce dutuwemo, maze bigatera ibyondo igihe imvura ibiguyemo cyangwa bikagabanya umuhanda kuburyo kuhanyuza imodoka biba ari ingorabahizi. Abatungwa agatoki kuri icyo gikorwa ni abubaka amazu ahantu badafite ibibanza byo gushyiramo itaka.


text:
Rwanda | GISAGARA: AMAHUGURWA KU ITEGURWA N’ISHYIRWA MU BIKORWA RY’IMIHIGO
Kuri uyu wa kane tariki ya 20 nzeri, mu karere ka Gisagara umurenge wa Save hatangijwe amahugurwa y’iminsi itatu ku bantu bo mu nzego zitandukanye bo muri uyu murenge, ku itegurwa n’ishyirwa mu bikorwa ry’imihigo ariko biganisha cyane ku ngengo y’imari. Ubuyobozi bw’umurenge wa Save hamwe n’Umuryango Association Modeste et Innocent (AMI) bari gutanga aya mahugurwa baravuga ko bafite icyizere ko ibizava muri aya mahugurwa bizatanga umusaruro.
Aya mahugurwa ari gutangwa n’ubuyobozi bw’umurenge wa Save ufatanyije n’umuryango utegamiye kuri leta Association Modetse et Innocent (AMI) ufite icyicaro mu karere ka Huye, ngo agamije guhugura abantu bose bagira uruhare mu itegurwa n’ishyirwa mu bikorwa ry’umuhigo, kugirango babashe kuyisobanukirwa no kuyigira iyabo bityo bazabashe kuyesa ku rugero biyemeje.
Umuhuzabikorwa wa Association modetse et Innocent bwana Jean Baptiste BIZIMANA yagize ati « Aya mahugurwa twayateguriye abantu bose twakwita abavuga rikijyana mu baturage kuko harimo abahagarariye inzego zose. Turi gufatanya rero gusobanukirwa n’ishyirwa mu bikorwa ry’imihigo kugirango tubashe kuyisobanukirwa neza tuzanabashe kuyesa uko bikwiye”
Ubuyobozi bw’uyu murenge wa Save hamwe n’uhagarariye umuryango Association Modetse et Innocent bemeza ko aya mahugurwa azatanga umusaruro kuberako hahuguwe inzego zose zibasha ku gera ku baturage bityo zikazafasha kubigisha maze hakazahigurwa imihigo n’abaturage bagizemo uruhare.
Bwana Jean Claude KABALISA umunyamabanga shingwabikorwa w’umurenge wa Save yagize ati “Icyizere kirahari, kuko kuba inzego zose zihagarariwe kugera ku muryango, bazadufasha guhugura no kwegera abaturage bityo imihogo ikazagerwaho n’abaturage babigizemo uruhare” Naho bwana Jean Baptiste we yagize ati “Dufite icyizere, twizera abanyarwanda kuko iyo ubahaye icyo bakora ukabaha n’ubushobozi baragikora kandi neza”
Umurenge wa Save niwo uje ku isonga mu guhabwa aya mahugurwa, nyuma yo kubona umusaruro azatanga, ndetse hakanaboneka ubushobozi buhagije, azatangwa no mu yindi mirenge 12 isigaye y’akarere ka Gisagara.


text:
Rwamagana: Guverineri Uwamaliya yasabye Intore zo ku Rugerero guharanira impinduka
Abasore n’inkumi barangije amashuri yisumbuye, bakaba bari bamaze iminsi 3 mu Itorero ryo ku Rugerero mu karere ka Rwamagana, barasabwa kuba umusemburo w’impinduka nziza bihereye aho batuye kandi bagaharanira More...
Ngororero: Intore zatojwe umuco wo guhiga no guhigura
Bishimiye ibyo bakuye mw’Itorero Mu ntangiro za 2015 abasore n’inkumi barangije amashuri yisumbuye bagera ku 1359 bashyize ahagaragara imihigo bazesereza iwabo mu midugudu. Nyuma y’inyigisho zinyuranye z’iminsi More...
Nyagatare: Urubyiruko rugiye kurindwa ibishuko
Gahunda yo gutangiza gutoza urubyiruko umuco yabanjirijwe no gutera ibiti. Ibishuko biganisha ku buraya buvamo gutwara inda zitateguwe, indwara zandurira mu mibonano mpuzabitsina no kwishora mu biyobyabwenge More...
Rusizi: Urubyiruko rw’abanyeshuri rurasabwa kwirinda kwishora mu ngeso mbi.
Abitabiriye umuganda Basile aganira n’urubyiruko n’ababyeyi barwo nyuma y’umuganda Muri ibi bihe by’ibiruhuko, urubyiruko rw’abanyeshuri rwo mu karere ka Rusizi rurasabwa kwirinda kwishora mu ingeso More...
Karongi: Gutahiriza umugozi umwe n’izindi nzego ngo ni byo bizatuma urubyiruko rushobora kwesa neza imihigo
Kuri uyu wa 12 Ugushingo 2014, abagize Inama y’Igihugu y’Urubyiruko mu Karere ka Karongi bahigiye imbere y’ubuyobozi bw’akarere ibyo rwiyemeje kugeraho maze bugaragaza ko rukeneye gushyigikirwa n’izindi More...
Abagize inzego z’urubyiruko bahize kuzamura urubyiruko rufite intege nke
Intore z’abagize inzego z’urubyiruko zitangaza ko mu mihigo zihaye harimo gufasha urubyiruko rufite intege nke kugira ngo narwo ruzamuke ruve mu bukene bityo imbaraga zarwo ruzikoreshe, rwubaka u Rwanda. Ubwo, More...
Karongi : Urubyiruko rurasabwa kurangwa n’indangagaciro z’umuco Nyarwanda no kwiyubaha
Muri iki gihe u Rwanda rwitegura kwizihiza umunsi mukuru wo kwibohora usanzwe uba ku wa 4 Nyakanga, Ubuyobozi bw’Akarere ka Karongi buributsa urubyiruko ko ntawakubaka igihugu adafite ubuzima bwiza bityo bukarusaba More...
URUBYIRUKO RUFITE INSHINGANO YO KURINDA IBYAGEZWEHO
Urubyiruko rwari mu nteko rusange Nyagatare. Gufasha urubyiruko kwihangira imirimo hagamijwe ko rwiteza imbere niyo ntego akarere ka Nyagatare gafite. Gusa ariko narwo ngo rwiteguye gukomeza kubumbatira umutekano More...
Urubyiruko rurasabwa kubungabunga ibimaze kugerwaho mu myaka 20 ishize
Umuyobozi w’ingabo mu turere twa Karongi na Rutsiro, Lieutenant Colonel John Karega, arashishikariza urubyiruko kubumbatira umutekano w’iterambere igihugu kimaze kugeraho kugira ngo hatagira uzongera kugisubiza More...
Urubyiruko rurangiza Kaminuza rukwiye kureka gutekereza gusaba akazi ahubwo rugahanga imirimo
Mu kiganiro ku miyoborere ishingiye kuri Demokarasi umuyobozi mukuru w’ikigo cy’igihugu gishinzwe imiyoborere RGB Prof Shyaka Anastase yatangiye muri Kaminuza ya ULK ishami rya Gisenyi yongeye gusaba urubyiruko More...


text:
Uwanditse igitabo kitavugwaho rumwe yise “Uzababwire ko uri Umuhutukazi” yahawe igihembo
Umunyarwandakazi Pauline Kayitare aherutse kwegukana igihembo cyitiriwe Laurence Tran kubw’igitabo yanditse afatanyije na Patrick May bise “Tu leur diras que tu es Hutue”, gikubiyemo ubuhamya bw’ibyamubayeho, we n’umunyaryango we, muri Jenoside yakorewe Abatutsi mu 1994; gusa hari benshi bakomeje kujya bagaragaza ko mu bikubiye muri iki gitabo harimo n’ibinyoma.
“Uzababwire ko uri Umuhutukazi”, ni ko umutwe w’iki gitabo usobanuye ugenekereje mu Kinyarwanda, iki kikaba gikubiyemo ubuhamya bwa (...)
Umunyarwandakazi Pauline Kayitare aherutse kwegukana igihembo cyitiriwe Laurence Tran kubw’igitabo yanditse afatanyije na Patrick May bise “Tu leur diras que tu es Hutue”, gikubiyemo ubuhamya bw’ibyamubayeho, we n’umunyaryango we, muri Jenoside yakorewe Abatutsi mu 1994; gusa hari benshi bakomeje kujya bagaragaza ko mu bikubiye muri iki gitabo harimo n’ibinyoma.
“Uzababwire ko uri Umuhutukazi”, ni ko umutwe w’iki gitabo usobanuye ugenekereje mu Kinyarwanda, iki kikaba gikubiyemo ubuhamya bwa Pauline Kayitare wari ufite imyaka 13 mu gihe cya jenoside, muri icyo gihe akaba we n’umuryango we bari batuye mu cyahoze ari Kibuye, aho bose baguye akarokoka wenyine.
Igihembo Laurence Tran cyashyizweho n’umuryango w’umukobwa witabye Imana ku myaka 26 kiramwitirirwa, gitangwa rimwe mu myaka ibiri, kigahabwa abanditsi b’ibitabo babiri batarengeje imyaka 35 bagize uruhare mu kunga imico itandukanye no gufata mu mugongo abagiriwe nabi, yaba ari abakorewe ivangura kimwe n’abahohotewe. Tariki 4 Werurwe uyu mwaka iki gihembo cyashyikirijwe Pauline Kayitare ndetse na Renaud De Heyn, uyu akaba yaranditse igitabo gikubiyemo inkuru ishushanyije yise “Soraïa”.
Tugarutse by’umwihariko ku gitabo cya Pauline Kayitare w’imyaka 31 y’amavuko, gikubiyemo ubuhamya bw’uko yarokotse mu gihe cya Jenoside, amarorerwa yiboneye n’amaso ye nk’igihe biciraga abantu bagera mu 150 mu maso ye, uko yafashwe ku ngufu, kugera ku buzima yaje kubamo nyuma ya Jenoside mu Rwanda, aho yavuye mu 2001 agana mu Bufaransa gukomereza ubuzima bwe ku mugabane w’u Burayi.
Nyuma yo gushyirwa ahagaragara kw’iki gitabo mu mwaka wa 2011, hari benshi bagiye bagaragaza ko bimwe mu bivugwamo ari ibinyoma, cyangwa se hakaba harabayemo kwibeshya.
Uwitwa Habiyambere Antoine uvuga ko yarokotse Jenoside yakorewe Abatutsi kuri ubu uba mu Burayi, by’umwihariko nawe akaba avuga ko akomoka ku Kibuye, nyuma yo gusoma iki gitabo yagaragaje byinshi avuga ko bidasobanutse ndetse we, kimwe n’abandi batandukanye, basabye Pauline Kayitare ibisobanuro ariko kugeza n’ubu ntibarabihabwa.
Ibikemangwa kubyo avuga mu gitabo birebana n’imyigire ye
Bwana Habiyambere agira ati “Mu gitabo cyawe uvuga ko buri gihe wabaga uwa mbere mu ishuri mu myigire yawe y’amashuri yisumbuye, uvuga ko wasoje amashuri yisumbuye mu mwaka wa 1999. Gusa ugaruka mu Rwanda, warangije amashuri mato mu mwaka wa 1995(nk’uko bigaragara mu gitabo cyawe)”, akomeza agira ati “Urabizi neza ko mu Rwanda amashuri yisumbuye yigwa imyaka itandatu, kubw’ibyo wari kuba warasoje amashuri yisumbuye mu mwaka wa 2001 aho kuba mu mwaka w’1999 nk’uko ubivuga! (Ubusanzwe wari kuba uri mu mwaka wa kane w’amashuri yisumbuye)”.
“Mu mwaka wa 2001 wigaga muri Kaminuza Yigenga ya Kigali (ULK), bamwe mu nshuti zanjye barakuzi neza. Wahigaga mu mwaka wa 2 wa kaminuza”, nk’uko Habiyambere yakomeje abivuga, nyuma asaba ibisobanuro Pauline Kayitare kuri iyi ngingo agira ati”Nsobanurira uburyo budasanzwe wakoresheje kugirango utiga imyaka itandatu yagenwe kuri bose mu myigire y’amashuri yisumbuye.” Ati “Niba mbyumva neza wasimbutse imyaka ibiri, wakoresheje uburyo butemewe n’amategeko, urumva nibeshya?”
Habiyambere akomeza asaba Kayitare ibisobanuro mu bikubiye mu gitabo cye agira ati “Mu gitabo cyawe kandi ugaragaza ko warangije umwaka wa 6 uri ku mwanya wa gatanu, ese yaba ari ku rwego rw’igihugu cyangwa ni mu kigo wigagamo?. Niba ari ku rwego rw’igihugu, wari kuba warabonye buruse ya leta yo kujya kwiga hanze y’u Rwanda cyangwa muri Kaminuza Nkuru y’u Rwanda ya Butare (…) ariko wize muri kaminuza yigenga, aho warihirwaga n’Ikigega FARG kuko utari ku rutonde rw’abahawe buruse ku rwego rw’igihugu”, ati “Niba ntibeshye aha naho harimo ikindi kinyoma.”
Ibindi bikemangwa mu buhamya bwa Kayitare
Agendeye ku rubuga rwa Pauline Kayitare rwihariye “http://www.kayitare.com” ariko kuri ubu rusa n’urwahagaze, Habiyambere agira ati”Uvuga ko So ukubyara yavaga ku kirwa cya Nyamunini akaza kukureba buri munsi aho wabaga uri. Nk’umuntu ukomoka Rutsiro, reka nkumenyeshe ko aho harimo intera y’ibirometero birenga 18, ni ukuvuga isaha imwe ugendeye mu bwato bufite moteri cyangwa amasaha ane kuwahagenda yoga mu mazi, nk’umuntu uzi uko Abatutsi bari bamerewe muri kiriya gihe, utekereza ko nta kurya, kunywa no kuryama, bishoboka ko yari kubasha iyo siporo idasanzwe ya buri munsi?”
Ibi bigarukwaho kandi n’uwitwa Uwamahoro Claudine nawe uvuga ko yarokokeye ku kirwa cya Nyamunini aho na Pauline Kayitare yari ari, kubwe asanga ubuhamya bukubiye mu gitabo “Tu leur diras que tu es Hutue” burimo amakabya nkuru menshi kuburyo we asanga yarashatse “gukora filimi y’I Hollywood”.
Uwamahoro agaruka mu gace Kayitare avuga ko ku kirwa cya Nyamunini bafashwaga n’ishami ry’Umuryango w’Abibumbye ryita ku mpunzi, avuga ko aha harimo kubeshya kuko iri shami ritakoreraga kuri kiriya kirwa.
Nyuma yo kuva ku kirwa cya Nyamunini, abari yo bakomeje bagana ku kirwa cya Ijwi ku ruhande rw’icyahoze ari Zaire. Aha naho Uwamahoro ahagarukaho agira ati “Uvuga ko impunzi z’abanyarwanda zahungiye ku kirwa cy’Ijwi zakirwaga nk’”Abacakara”, aha ndasanga aya magambo yawe adahuye n’ukuri ndetse Atari n’ayo kwihanganirwa (…) ntushimira Abashi bo ku Ijwi n’ukuntu batwakiranye amaboko yombi. Niba hari abarokoye ku kirwa k’Ijwi ni ukubera Abashi ku buryo wari ukwiriye kubashimira aho kubasebya.”
Byose mu byagiye bibazwa Pauline Kayitare mu bikubiye mu gitabo cye, kugeza n’ubu ntarabisubiza, gusa igisubizo rusange yatanze yagize ati “Nanditse ubuhamya bimvuye ku mutima ngaragaza ibyo nabonye. (…) Niba mwaraciye mu bihe bikomeye nk’ibyo nanyuzemo, mukaba mwagize ibyo muvuga ntazi n’ishingiro ry’ukuri kwabyo, namwe nimufate umwanya mwandike igitabo gikubiyemo uko mubona ibintu. Kabone niyo iki gitabo cyaba gikubiyemo ibidahuye n’ibyo nanditse, nagisomana ubushake: demokarasi ihumekera mu kugongana kw’ibitekerezo bitandukanye”.
Igitabo “Tu leur diras que tu es Hutue” cyasohotse bwa mbere muri Werurwe 2011 mu Bubiligi mu nzu y’ibitabo yitwa André Versaille , gifite paji 192. Pauline Kayitare yacyanditse afatanyije na Patrick May, uyu akaba ari nawe wafatanije na Yolande Mukagasana mu kwandika igitabo bise “La Mort ne veut pas de moi”.
Kanda hano usome byinshi mu bivugwa ku gitabo “Tu leur diras que tu es Hutue”.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Gusomana n’ubusobanuro bwabyo
Gusomana abantu benshi barabikunda cyane cyane urubyiruko, ariko bamwe babikora kubera ko bagomba kubikora akenshi batazi icyo bisobanuye. Abamaze gusobanukirwa ntibapfa kwemera gusomwa uko bishakiye.
Amakuru atangazwa n’urubuga rwa Buzzle.com, avuga ko gusomana byagiye bigira ubusobanuro uko ibihe byagiye bisimburana, bitewe n’umuco w’igihugu runaka.
Gusomana ku munwa: Igikorwa cyo gusomana iyo gikozwe neza gishobora gutwika karoli (Calories) nyinshi zashoboraga kuba zatwikwa n’igikorwa (...)
Gusomana abantu benshi barabikunda cyane cyane urubyiruko, ariko bamwe babikora kubera ko bagomba kubikora akenshi batazi icyo bisobanuye. Abamaze gusobanukirwa ntibapfa kwemera gusomwa uko bishakiye.
Amakuru atangazwa n’urubuga rwa Buzzle.com, avuga ko gusomana byagiye bigira ubusobanuro uko ibihe byagiye bisimburana, bitewe n’umuco w’igihugu runaka.
Gusomana ku munwa: Igikorwa cyo gusomana iyo gikozwe neza gishobora gutwika karoli (Calories) nyinshi zashoboraga kuba zatwikwa n’igikorwa cy’imyitozo ngororamubiri ihagije.
Ubushakashatasi bwakozwe bwerekana ko iyo abantu bari mu gikorwa cyo gusomana, buri munota batakaza nibura kalori zigera kuri 2 na 3, zikaba zingana n’izo umuntu ashobora gutakaza yirutse metero 500.
Iyo abantu basomana ngo hari imisemburo (Hormones) za “Ocytocynes » yinjira mu wo murimo gukorana icyo gikorwa, bikongera ubwizerane no kwiyumvanamo. Ibi ngo ku gihe cya cyera byari byemerewe gukorwa n’abashakanye gusa.
Ku itama: Ni indamukanyo igaragaza ubwuzu, ubucuti ndetse no kwisanzura ku wo usomye. Uru rubuga ruvuga ko gusomana ku itama mu bihugu by’i Burayi binagaragaza icyubahiro umuntu afitiye undi, hamwe no kwereka umuntu mumaze kumenyana ko umwishimiye.
Ku ijosi: Gusoma umuntu ni ikimenyetso cy’uko umwifuza.
Ku kiganza: Bigaragaza icyubahiro uhaye uwo muntu, ashobora kuba ari umuntu ukuruta cyangwa umukunzi wawe ushaka kumugaragariza ko umwubashye. Ariko uko iminsi igenda isimburana ngo bikaba bigenda bikendera, kuko byakorwaga cyane ku ngoma z’Abami bo mu bihugu by’uburengerazuba bw’Isi.
Gusomana ku rurimi: Ibi ngo ni ikimenyetso gikomeye cy’ubwizerana hagati y’abantu babiri. Kubera ingaruka zishobora guterwa n’uku gusomana zirimo no kwandura indwara zitandukanye, ubu buryo ngo na bwo bugenda bucika.
Si abantu bose bapfa kwemera ko umuntu abasoma, rimwe na rimwe kubera imyizerere cyangwa se kubera ko bazi icyo bisobanura, kandi bakaba batiyumvamo umuntu ushaka kubibakorera.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Rwanda | Gakenke: Ishuri rya Nganzo rigiye kuzatangizwa nyuma y’imyaka ibiri ridakora
Umukozi ushinzwe uburezi mu karere, Hakizimana Jean Bosco atangaza ko ishuri ry’imyuga rya Nganzo rigomba gutangira muri uyu mwaka wa 2012 rikigisha urubyiruko imyuga inyuranye yabafasha kwihangira umurimo n’ubwo ryari rimaze imyaka ibiri ridakora. Iryo shuri ryubatswe na World Vision mu mwaka wa 2010 ariko rikaba ritarigeze rikora n’umunsi n’umwe kubera ko hatabaye kuganira hagati y’umuterankunga n’ubuyobozi bw’akarere ku mikorere […]Read more ›


text:
A Bafite icyerekezo cyo kudatezuka ku kwiteza imbere bagejejweho na VUP ni abagabo icumi n’abagore makumyabiri bibumbiye muri Koperative Abadatezuka ku murimo « KOABAMU » ikorera mu murenge wa Mwendo, ikaba yibanda ku buhinzi bw’imyumbati.
Umubyeyi Béatrice, ni Perezida w’iyi Koperative, avuga ko batangiye Koperative yabo mu mwaka wa 2009, igitekerezo cyo kwishyira hamwe bakaba baragihawe na Musabyimana Stéphanie ushinzwe ibikorwa bya VUP mu murenge wa Mwendo.
Umubyeyi Béatrice avuga ko abanyamuryango ba KOABAMU bari abakozi mu gikorwa cyo guharura umuhanda no guca amaterasi ku musozi wa Kanyarira muri gahunda y’ibikorwa rusange (Public Works) biterwa inkunga na VUP.
Ngo Musabyimana Stéphanie yabafashije kwishyira hamwe kugira ngo igihe ibikorwa bakoraga bizaba birangiye bazabashe gukomeza kwiteza imbere.
Umubyeyi Béatrice avuga ko Kopertive yabo yahawe inguzanyo ingana n’ibihumbi 880, ikaba yarabafashije gukodesha imirima bahingamo imyumbati, kuri ubu bakaba bafite imyumbati ku buso bugera kuri hegitari umunani.
Ngo KOABAMU bateganya kugura imirima yabo bwite, kwagura ubuso bahingaho imyumbati, guhinga ibihingwa byera vuba birimo imboga, no korora inka za kijyambere, kugira ngo babashe kubona amata n’ifumbire.
Basobanura neza ko kugira ngo bazabigereho bazabifashwamo na SACCO, dore ko VUP yabatoje kuzigama, haba umunyamuryango ku giti cye na Koperative, hamwe no gusaba ndetse no gukoresha inguzanyo.
Inguzanyo zatanzwe na VUP mu murenge wa Mwendo mu gihe cy’imyaka itatu (2009-2012) zakoreshejwe mu mishinga 1247 y’ubuhinzi, ubworozi, n’ubucuruzi buciriritse. Muri iriya mishinga, 162 ni iy’amatsinda, isigaye ikaba iy’abantu ku giti cyabo.
Inguzanyo zose zatanzwe zigera kuri 154 191 034 Frs, naho imibare itangwa n’abahagarariye VUP mu murenge wa Mwendo ikaba igaragaza ko kugeza ubu abaturage 319 bavuye mu cyiciro cy’abatindi nyakujya n’abakene, bakaba barinjiye mu cyiciro cy’abifashije.
Habiman Félicien ni umunyamabanga nshingwabikorwa w’umurenge wa Mwendo, avuga ko VUP yazanye impinduka nziza zigaragara ku mibereho myiza y’abaturage.
Yemeza ko imishinga yose yazaniye inyungu ikomeye abaturage, akanemeza ko hari ingero nyinshi z’aho abacuruzaga ubuconco ku mutwe bagiye babona igishoro cyo gukora butiki, abataragiraga imirima bakaba barayiguze, n’ibindi byinshi.


text:
Tubona amazi rimwe na rimwe muri Nyamirambo (ntabwo ari hose kuko hari aho bayahorana), ariko nk’uko Abanyarwanda bavuga, akabi kamenyerwa nk’akeza. Nta kintu na kimwe nabikoraho. Twamenyereye kuba mu butayu bugiye gusiga bamwe mu bukene bitewe no kwikamuramo amafranga yo kuvoma no kuvomesha buri munsi.
Abatuye Nyamirambo Mwitondere Amazi ya WASAC (Electrogaz)
Ufite Uburenganzira bwo Gusinda, Ariko Ntufite Ubwo Kwiyahura
Ubusanzwe inzoga zituma abantu barushaho guhuza urugwiro, ariko hari abandi banywa ndetse bikaba byanabaviramo ingaruka zikomeye. Ubishoboye waheba inzoga burundu cyangwa se ukareba uburyo wazajya unywa nke mu rugero ku buryo zitagukoresha ibyo nawe utazi. Ubwo nazaga ku kazi mu gitondo, nabanje guca muri salon de coiffure kuko numvaga ubwanwa buri kundya (umenya nkwiye kwigurira […]
Habura Iki Ngo Twubake Wikipedia Kinyarwanda?
Zimwe mu mpamvu zituma nkunda Umuseke.com ni uko bandika inkuru nziza, bakoresheje ubushishozi ndetse n’ubushakashatsi bukwiye. Ibi bituma Abanyarwanda benshi dufata Umuseke.com nk’urubuga rwandikwaho n’abahanga, bandika Ikinyarwanda neza. Maze gusoma inkuru ivuga uburyo Ruzagayura yacitse burundu mu Rwanda, nashimishijwe no gusobanukirwa na bimwe bireba igihugu cyacu ariko na none ntangira kwibaza byinshi birebana n’aho tugana […]
How an Orphan Wrote Himself a New Life
When his second parent passed away in 2000, Pacifique Mahirwe (in black suits) became an orphan at the age of 13. But when his aunt, who had taken him under her wings, also died shortly afterwards, his world crumbled around him. “My life was shattered, I hated myself and I hated this mischievous world,” he […]
‘Lookout’ muri Android Yawe, Right Now!
Ubu mu Rwanda ahantu henshi bacuruza telephones zihabwa imbaraga na Android, uhereye kuzihendutse nka Samsung Galaxy Mini ukagera kuzifite igiciro kiri hejuru — aha ndavuga Samsung Galaxy S3 na Galaxy Note 2. Hari n’izindi nyinshi. Icyo izo telephones zose zihuriyeho ni uko zihuzwa na Android. Kuva kuri iPhone njya kuri Android byantwaye ibyumweru bitari bike […]


text:
Huye: abatanga serivisi barasabwa gushyiraho inyandiko isobanura uko bakora
Nyuma y’ukwezi kumwe Akarere ka Huye gashyizeho itsinda ryo kugenzura imitangire ya serivisi mu nzego zinyuranye zaba iza Leta ndetse no ku bikorera, abagize iri tsinda bahuye kuri uyu wa 28 Ukuboza, maze baganira ku mikorere yabo kugira ngo serivisi zigezwa ku bantu bose zibe nziza muri aka Karere.
Kubera ko abagize iri tsinda bagiye bafite amaserivisi bahagarariye, abari mu nama biyemeje ko buri wese azasaba ibigo cyangwa inzego za sirivisi ahagarariye gushyiraho inyandiko igaragaza uko batanga serivisi. Ibi bizafasha ababagana kumenya neza uko babona serivisi bifuza.
Bene izi nyandiko kandi, uretse kuyobora abakiriya, zizabafasha no kuba bafite ibyo bahugiyeho igihe bategereje guhabwa serivisi bifuza.
Kugira ngo abagize iri tsinda babashe gukora neza ibyo biyemeje kandi, bazashyiraho urubuga bazajya bahurizaho ibitekerezo. Uru rubuga ruzanamenyeshwa abantu bose kugira ngo babe barwifashisha mu kugaragaza aho bahawe serivisi itari nziza.
Na none kandi, abagize iri tsinda bazajya bafata igihe cyo kujya hamwe na hamwe mu hatangirwa serivisi, bakareba uko byifashe bityo bakaba banatanga inama ku bidakorwa neza. Ibi bizanajyana no gusobanurira abaturage ibijyanye n’uburenganzira babo ku gutanga serivisi nziza.
Uku gusobanurira abaturage ibijyanye na serivisi bishobora kuzajya bikorerwa mu nama zihuza abantu benshi, urugero nko mu gihe cy’inama za nyuma y’umuganda. Bizanakorwa hifashishijwe radiyo zikorera i Huye, aho bazajya bakira n’ibitekerezo by’abaturage.


text:
Ubuzima bwe bugeze mu marembera, bwacungurwa na miliyoni 15 z’Amanyarwanda
Uyu ni mubyeyi yitwa Mukarugambwa Marie Goretti, wavukiye mu Karere ka Muhanga mu Ntara y’Amajyepfo, watangiye kurwara mu mwaka wa 2009, maze mu kwivuza abaganga baza kumubwira ko yarwaye indwara y’impyiko, ariko kuri ubu arasabwa miliyoni 15 z’Amanyarwanda ngo abashe gucungura ubuzima bwe bugeze mu marembera.
Ubusanzwe impyiko zikora akazi gakomeye mu mubiri w’umuntu, harimo no kuyungurura amaraso ziyakuramo imyanda. Ubu impyiko ze zarangiritse ku buryo umurimo zakoraga usigaye ukorwa (...)
Uyu ni mubyeyi yitwa Mukarugambwa Marie Goretti, wavukiye mu Karere ka Muhanga mu Ntara y’Amajyepfo, watangiye kurwara mu mwaka wa 2009, maze mu kwivuza abaganga baza kumubwira ko yarwaye indwara y’impyiko, ariko kuri ubu arasabwa miliyoni 15 z’Amanyarwanda ngo abashe gucungura ubuzima bwe bugeze mu marembera.
Ubusanzwe impyiko zikora akazi gakomeye mu mubiri w’umuntu, harimo no kuyungurura amaraso ziyakuramo imyanda. Ubu impyiko ze zarangiritse ku buryo umurimo zakoraga usigaye ukorwa n’iriya mashini (machine à dialyse).
Uyu mubyeyi akurikiranirwa mu bitaro byitiriwe Umwami Fayçal ku Kacyiru, aho ajya kuri iriya mashini inshuro eshatu mu cyumweru.
Impungenge ku buzima bwe muri iyi minsi zikomoka ku kibazo cy’uko imitsi ye igenda iziba bituma ubufasha yahabwaga n’iyo mashini rimwe na rimwe butabasha kugira icyo bumumarira, bityo gukomeza kubaho kuri we akaba yabikesha guhabwa indi mpyiko nzima (transplantation rénale).
Mukarugambwa yagize amahirwe yo kubona umugiraneza wemera kuzamuha impyiko imwe, maze bibaye amahire ibipimo byabo byombi byerekana ko iryo hererekanya ry’ingingo ryashoboka.
Mu ijwi ritoya kandi rituje ubwo yavuganaga n’umunyamakuru wa IGIHE mu gitondo cyo kuri uyu wa Gatatu tariki ya 7 Nzeri 2012, Mukarugambwa yagize ati “Kugeza ubu maze kubona amafaranga ibihumbi magara atatu gusa. Nza kwivuza mu 2009 twatangiye umuntu yirwanaho mu bushobozi buke nari mfite bwo gukora ubucuruzi, maze kugeza muri miliyoni esheshatu mba ndashiriwe. Niyambaje Minisiteri y’Ubuzima ngo indwaneho igeregeza kumfasha kuko nza mu mashini gatatu mu cyumweru, kandi inshuro imwe ni ibihumbi ijana utabariyemo imiti n’ibindi bizamini bikorwa, kugeza ubu ariko bamwiye ko amafaranga ari menshi.”
Akomeza agira ati ”Kugeza ubu umuti ngomba guhabwa ntawo mfite ndetse n’imitsi yatangiye kuziba ni ukuvuga ngo nyuma y’amezi atatu gusa kubaho kwanjye nintabona indi mpyiko ntabwo bizaba bigishobotse”.
Ubu Mukarugambwa wahoze ari Umuforomokazi arwariye mu Bitaro byitiriwe Umwami Fayçal mu cyumba cya 301, mu igorofa rya gatatu.
Kugira ngo icyo gikorwa cyo kumuha impyiko gishoboke, dore ko aho cyahenduka ari mu gihugu cy’u Buhinde, arasabwa amafaranga y’u Rwanda miliyoni cumi n’eshanu (15.000.000 Rwf). Agize umugisha wo kuyabona yagarura ubuzima akava kuri iriya mashini.
Ubushobozi bwe ntabwo, dore ko umuryango we watanze hafi umutungo wose wari ufite ngo ubashe kumuvuza muri iyi myaka yose amaze arwaye.
Uwagira umutima wo kumufasha , yashyira inkunga ye kuri imwe muri izi konti: Compte no. 00040036273585 iri muri Banki ya Kigali (BK) cyangwa se Compte no. 406370143411 iri muri Banki y’abaturage (BPR).
Arashimira kandi arasabira umugisha umuntu wese uzagira umutima wo gutanga uko yifite ngo agerageze kuramira amagara ye. Uwakwifuza kumuganiriza numéro ye ni 0783709187.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Igisibo
Igisibo cyangwa Swaumu (izina mu cyarabu: صوم ) ni inkingi ya kane mu nkingi eshanu z’idini ya Islam, kiba ku kwezi kwa Ramathan aho abinshi bakunda kuvuga ngo bari muri mwezi Ramathan. Kikaba kimara iminsi iri hagati ya makumyabiri n’icyenda na mirongo itatu, ukwezi kwa Ramathan kukaba kurangira ukwezi kwigaragaje. Iki gisibo kandi kiba ari itegeko kuri buri mu Islam.
Iki gisibo ngo ni igihe bafashe ngo bagikurikize gusa, nk’uko bigaragara mu gitabo gitagatifu cya Quran ku murongo bita ayah w’ijana na mirongo inani na gatatu, ahavuga ko abamaze kwemera bategetswe gusiba nk’uko byategetswe abababanjirije, aya akaba ari amwe mu magambo yahawe Abayisilamu kandi yubahwa na buri muyisilamu wese. Igisibo kandi kigabanyijemo ibice binyuranye: igice cya mbere kigizwe n’iminsi icumi y’impuhwe icya kabiri kigizwe nacyo n’iminsi icumi yo kwicuza cyangwa y’imbabazi indi minsi isigaye ikaba ari iminsi y’ubusabe.
Umunsi wo kurangiza igisibo bita Ilayidi (eid El-Fitr) utandukanye n’indi kandi wubahwa n’Abayisilamu bose, aho bajya gusenga, bagafata ifunguro, bagasabana kandi bakishima.


text:
Lors de la réunion entre les autorités du rwandaise et congolaises qui s’est tenue dans le District de Rusizi à l’Ouest du Rwanda, des lois régissant la pêche dans le lac Kivu ont été adoptéesdans le but de le protéger et de le rendre plus productif. C’est dans ce cadre qu’il y aura désormais l’utilisation […]
RDC-Rwanda : Adoption des lois régissant la pèche dans le lac Kivu
Nyabihu: Abatunze imbwa n’injangwe barasabwa kuzikingiza
Ibi bikaba bitangazwa n’ushinzwe ubworozi mu karere ka Nyabihu Shingiro Eugene, ni mu gihe mu karere ka Nyabihu bari mu gikorwa cyo gukingira indwara y’ibisazi imbwa n’injangwe. Iki gikorwa cyatangiye mu kwezi k’ugushyingo uyu mwaka nanubu kikaba kigikomeje. Shingiro avuga ko hamaze gukingirwa imbwa zirenga 87 n’injangwe 7. Aya amatungo akingirwa indwara y’ibisazi. Gukingiza aya […]
Kamubuga: Barishimira ko indwara y’icyorezo yari yibasiye ingurube zabo yakize
Nyuma y’aho kuwa 01/08/2014 mu tugari twa Rukore na Kidomo mu murenge wa Kamubuga mu karere ka Gakenke hagaraye indwara isa na muryamo yibasiye ingurube zisaga 40, ubu barishimira ko ntakibazo kikigaragara kuko amatungo yabo yabashije gukingirwa yose. Iyo ndwara yatumaga ingurube ifatwa ikorora cyane ubundi ikagira umuriro udasanzwe kuko wazamukaga ukagera kugipimo cy’ubushyuhe cya […]
Gukonaitungo ,bumwe mu buryobutumarikuraneza,rigatangan’umusaruromwizaw’inyama
Bamwe mu mpuguke mu bworozin’abaveterineribasangagukonaitungoarikimwe mu bitumaumusarurowaryow’inyamaubamwizakandiukiyongera. Bavugakobinafashaumworozi mu kugenzuraishyorye,bityobigatumaabanguriraamatungo ye kubwokobw’imfizicyangwaisekurumeashaka,bityobikamuhaicyororokizagitangaumusaruro. Iyo itungory’isekurumecyangwaikimasarikonnyecyangwa se riciweamabya mu buryobwabugenewe,bitumarikuraneza,rigashishakandirugatangaumusaruromwizaw’inyama. Ibibikababyemezwan’umwe mu borozib’ihene wo mu murengewaMukamira,uvugakoiyoitungorikonnyeribonaumwanya wo kurisha,ntiryirirwerishakaandimatungoy’inyagazingoriyimye. Ukogutuzarikarisha,bitumarikuranezakandirigashisha,bityorikagiraibirobyinshikuburyoiyoumworoziarigurishijearikuramoinyungu. Ibikandibikababinemezwan’ushinzweubworozi mu karerekaNyabihuShingiro Eugene. Ubwoyadutangarizagaibyizabyogukonaitungoitungo,yavuzekobitumabigabanyaakavuyo mu matungokukoamasekurumecyangwaimfizi,adataumwanyaajyagushakaandiyimyaahubwo aba arimokuryacyangwakurisha,bityobigatumaakuraneza. Yongerahokoiyoitungorikonnye,uretsekubyibuha no gukuraneza,iyoariiheneubusanzweitangainyamanzizazitanukakukoavugakoiheneyimyausangaidakuranezakandin’inyamazayozikabazibazidafiteimpumuronziza. Gukonaitungoanavugakobifashaumworozigusuzumanibayakoreshejeimfizinziza,itangaicyororokiza, mu kubanguriraandimatungoye,bityobikamufasha mu kuyavugururaadapfuyekwimywan’isekurumecyangwaimfiziibonetseyose mu mukumbicyangwa mu ishyo rye. Ku borozib’amatungomenshi,Shingiroakabaavugakoaribyizakwitakumatungoyabo,nokwitakuriububuryobwokuyakona,kukoarikimwe mu bitumaakuraneza,agatangaumusaruromwizakandiakororoka mu buryobwizeweneza,kukoumworoziubweyihitiramoimfiziashaka […]
Uburengerazuba: Abajyanama b’ubuzima bw’amatungo bitezweho kuba ijisho mu gukumira indwara zayo
Indwara zitandukanye zikunze kugaragara ku matungo yo mu turere two ku mupaka w’u Rwanda na Repubulika iharanira Demokarasi ya Congo zigiye gushakirwa umuti urambye. Ni nyuma yo gushyiraho abajyanama b’ubuzima bw’amatungo. Uretse kuvura amatungo no gufatanya n’abashinzwe ubworozi mu mirenge. mu nshingano zabo harimo no kuzajya bakumira izererezwa ry’amatungo ritemewe dore ko ari nyirabayazana w’indwara […]
Gicumbi – Aborozi b’ingurube baragirwa inama yo gukata ibibwana by’ingurube amabwene nyuma y’iminsi 3 bivutse
Itungo ry’ingurube ngo kuryitaho birifasha kororoka neza kandi vuba bityo bigateza nyiraryo imbere, ibi bikajyana no kumenya ibyo umworozi agomba gukorera iryo tungo rye birimo no kurikata amenyo y’amabwene. Umwe muburozi b’ingurube ndetse ubu wabigize umwuga mu karere ka Gicumbi Shirimpumu Jean Claude kuri uyu wa 25/5/2014 avuga ko iyo ibibwana by’ingurube bivutse bivukana amenyo […]
Muhanga: Kwangiza amafi byatumye batagera ku ntego yo kwihaza kwisoko
Intego yo kubona amafi ahagije ku isoko ry’umujyi wa Muhanga yazitiwe no gufata nabi ndetse no kwangiza amafi yatewe mu byuzi binini biri mu nkengero z’uyu mujyi mu murenge wa Nyamabuye, kuburyo ubu nta mafi akiboneka muri ibyo byuzi. Hashize imyaka igera kuri 4 hakozwe ibyuzi bibiri binini byateganyirijwe kubika no gukoresha neza amazi mu […]
Gisagara: Baterewe imisemburo izafasha inka zabo kororoka
Abaturage basaga 105 borojwe inka muri gahunda ya Girinka munyarwanda, ariko zikaba zidatanga umusaruro zatewe imisemburo yo gutuma zirinda kugira ngo nyuma ziterwe intanga. Nk’uko bamwe mu baturage bagiye borozwa mu bihe bitandukanye muri aka karere ka Gisagara babivuga, inka idatanga umusaruro nta kindi imarira umuturage kinini hakurikijwe imbaraga akoresha mu kuyitaho. Nyiraneza Veronika wo […]
Igitaka gitukura kibamo umunyu ngugu wa fer ufasha itungo ry’ingurube gukura neza
Amatungo amwe n’amwe arya itaka ngo arifasha kugira imyunyu ngugu mu mubiri wazo kuko ngo igitaka gitukura gikungahaye kuri iyo myunyu ngugu. Umuhinzi mworozi witeje imbere mu karere ka Gicumbi Shirimpumpu Jean Claude kuri uyu wa 25/4/2014 yatubwiye ko itaka ritukura rikungahaye ku myunyu ngugu ifasha itungo ry’ingurube gukura neza. Avuga ko Fer iboneka muri […]
Indwara ya Kokusidiyoze ishobora guhitana 75% by’imishwi yafashwe mu bworozi bw’inkoko,menya uko
Indwara ya Kokusidiyoze iterwa n’udukoko duto bita Kokusidi(coccidies). Utwo dukoko tumunga amara y’inkoko. Iyo ndwara ikunda gufata cyane inkoko nto. Irangwa na bya n’ikimenyetso gikomeye cyo guhitwa ndetse kenshi inkoko zigahitwa amaraso. Muri iyo mpiswi haba harimo amagi y’utwo dukoko akivanga n’isaso kandi akamaramo igihe kinini akiri mazima bigatuma izindi zitoramo ziyamira zikandura. Iyo ndwara […]


text:
Ingagi zo mu birunga
Ingagi zo mu birunga[1][2][3][4] cyangwa Ingagi zo mu misozi, Ingagi zo mu misozi miremire (izina ry’ubumenyi mu kilatini: Gorilla beringei beringei), ni bumwe mu bwoko bw’inyamaswa buri gucika cyane ku isi. Ubu habarwa ingagi zo mu birunga zigera kuri 720 ku isi yose, kandi zose ziherere mu majyaruguru y’igihugu cy’u Rwanda, mu majyepfo ya Uganda ndetse no mu burasirazuba bwa Repubulika Iharanira Demokarasi ya Kongo.
Muri iyo Pariki kandi harimo andi moko y’ibinyabuzima gakondo n’andi arinzwe mu rwego rw’amasezerano mpuzamahanga abuza ubucuruzi bw’amoko y’ibinyabuzima biri hafi gucika burundu (CITES).
Ingangi zabazwe ni izo muri Pariki eshatu arizo: pariki y’Ibirunga y’u Rwanda, Pariki y’Ibirunga ya Repubulika Iharanira Demokarasi ya Kongo na Parc National des Gorilles de Mgahinga yo muri Uganda. Nyamara hari izindi ziri mu ishymba ry’inzitane rya Bwindi rya Pariki y’igihugu cya Uganda.
Abayobozi kandi basobobanuye o iri barurwa ryakozwe mu rwego rwo kumenya uko ibintu byifashe ndetse no kureba uko ingagi zimerewe. Ibyavuye mu ibarura bikaba ari bumwe mu bushakashatsi bukomeye buzaba buhari bwerekana ubuzima bw’izi ngagi ndetse n’uko zibanyeho mu miryango yazo.
Ibarura ryakozwe mu Birunga kuva muri Werurwe kugeza muri Mata uyu mwaka, ryerekanye ko umubare w’ingagi wiyongereyeho 26,3% mu myaka irindwi ishize. Ni ukuvuga ko zagiye ziyongeraho 3,7% buri mwaka.
Iri barura ryasanze hari ingagi zo mu misozi 480 ziri mu miryango 36 hamwe n’izindi ngabo 14 zigiye zibana. Ibarura ryaherukaga kuba muri 2003, ryari ryabonye ingagi 380.
Kugeza kuri uyu munsi, ushyizemo n’ingagi 302 zari zabazwe muri 2006 mu ishyamba rya Bwindi n’zindi enye zabuze ababyeyi zikaba zirererwa mu kigo cyo muri Repubulika iharanira Demokarasi ya Kongo, umubare w’ingagi zo mu misozi zizwi ku isi ni 786.
Ingagi zo mu Birunga, zagiye zibasirwa n’intambara zo mu Karere n’ubushimusi mu myaka ishize, zamenyekanye cyane kubera nyakwigendera Dian Fossey, zikaba ari kimwe mu bintu bikururura ba mukerarugendo benshi mu Karere.
Mu ishyamba ry’ibimera byiza cyane biri mu birunga bigabanya u Rwanda na Uganda niho habarizwa ingagi zo mu birunga zikunda gusurwa cyane ku isi. Iyi pariki ifite ubwoko bw’ingagi nyakwigendera Dian Fossey yapfuye agerageza kurwana ku buzima bwazo. Ingagi zo mu birunga zisigaye zigera kuri 355, kandi ibimera bihora bitoshye nibyo bituma zidakomeza gucika ku isi.
Iyi pariki igizwe n’ubwoko butandukanye bw’ibimera , aho usanga hari ishyamba ry’ibimera bito ndetse harimo n’ibiti binini bitandukanye bibereye ijisho.
Ingagi zo mu birunga nk’ubundi bwoko bw’inguge, ziba mu mashyamba agwamo cyane imvura. Kereka impundu (chimpanzé) nizo zishobora gutura mu bice bya savannah (ubutaka buriho ibimera bigufi kandi imvura idakunda kugwaho cyane).
Ingagi zibaho zimuka buri gihe kuko zicumbika ahantu zibasha kubona ibyo kurya. Ahanini zirya ibimera kandi zikabirya ari byinshi. Ingagi zigira amenyo ameze nk’aya'abantu, niyo mpamvu zishobora gukanja ibyatsi byinshi. Ingagi z’ingabo zikuze zigira amenyo manini zikoresha iyo ziri kurwana na zigenzi zazo .
Iyi nkongi yibasiye iki gice cy’ishyamba yatangiye kuwa gatandatu nk’uko bitangazwa n’ibiro ntaramakuru by’u Rwanda ngo nta kintu kizwi neza kuba cyarateye iyi nkongi ariko ngo bishoboka kuba ari abavumvu bateye iyi nkongi ariko ngo nta numwe uratabwa muri yombi. Ibindi byerekana ko iyi nkongi yatewe n’uko ari ikirere cyateye iyi nkongi kuko hari hari ubushyuhe bwinshi.
Mu mwaka wa 1978 nibwo umushinga gorille des Montagnes watangiye, maze ingagi zo mu birunga ziherereye mu gice cy’u Rwanda zitangira kumenyerezwa gusurwa naba mukerarugendo.Kuva 1973 kugeza 1989,umubare w’ingagi zo mu birunga wariyongereye ziva kuri 261 zigera kuri 324. Abantu bamwe bakeka ko ubukerarugendo bwaba bwaragize uruhare muri uku kwiyongera kw'ingagi.